Σε μια όμορφη γωνιά, στην πιο γραφική γειτονιά του νησιού μας, στα “Σοφαδάκια” θα βρείτε το Mediterraneo Deli Skopelos. Λιχουδιές απ’ όλη την Ελλάδα σκαρφάλωσαν στα ράφια και περιμένουν όλους εσάς που ψάχνετε αφορμές για νέες γευστικές εμπειρίες. Επιλέξαμε σχολαστικά, ποιοτικά ελληνικά προϊόντα όλα με ονομασία προέλευσης. Τα καλούδια που φέρνουμε δεν κάνουν διακρίσεις στις περιοχές. Με τα μοναδικά υλικά που προσφέρουν η σκοπελίτικη γη, η Κρήτη, η Χίος, η Μακεδονία, η Θράκη και πλήθος άλλες περιοχές φτιάχτηκαν γλυκά του κουταλιού και μαρμελάδες εξαιρετικής ποιότητας, βαζάκια με διάφορες αλμυρές μίξεις από τις πιο πετυχημένες της ελληνικής αγοράς, παξιμάδια, λάδι,μέλι μανιτάρια, καλό ελληνικό κρασί, λικέρ, ζυμαρικά και πολλά άλλα, όλα αποκύημα των πειραματισμών και της δημιουργικότητας των Ελλήνων Παραγωγών.\nΕπίσης με αίσθημα κοινωνικής ευθύνης φέραμε και προϊόντα της Wise Greece, μιας εταιρίας μη κερδοσκοπικού χαρακτήρα, που με τα κέρδη των πωλήσεων εξασφαλίζει τη σίτιση των αστέγων και στηρίζει ιδρύματα που βοηθούν παιδιά και ηλικιωμένους.\nΈνα ταξίδι στον κόσμο της Ελληνικής γαστρονομίας ξεκίνησε…\nΠεριοχή: Χώρα Σκοπέλου, περιοχή Σοφαδάκια 37003\nΤηλ.: +30 694 5160560


by/ 0 Comments / 2 View / 16/03/2022\nMόνο το σύνθημα περί υστερίας που εμπνεύστηκε γνωστός συνάδελφός μας δημοσιογράφος μπορεί να περιγράψει την ετοιμότητα που επέδειξαν όσοι διαστρέβλωσαν τη θέση που εξέφρασε η δημοφιλής ερμηνεύτρια αλλά και το μένος με το οποίο της επιτέθηκαν στα social media.\nΟι δεξιοί του ακραίου Κέντρου, καλλιτέχνες και δημοσιογράφοι, έχουν γίνει γραφικά επικίνδυνοι τις τελευταίες ημέρες με αφορμή τον πόλεμο στην Ουκρανία: ζητούν από τους συναδέλφους τους, με πιεστικό τρόπο, όχι απλώς να καταδικάσουν την εισβολή του Πούτιν, αλλά να ταυτιστούν απολύτως με την άποψή τους. Τελεία. Τίποτε άλλο. Οποιος τολμήσει να διαφοροποιηθεί κάπως, κατατάσσεται αυτομάτως στους «φιλο-πουτινικούς» εχθρούς και δίνεται γενικό σύνθημα να καεί στην πυρά (των social media).\nΕτσι, καλλιτέχνες όπως η Νατάσσα Μποφίλιου που καταδίκασαν απερίφραστα την εισβολή της Ρωσίας, αλλά δεν ξέχασαν και παλιότερες εισβολές από τις ΗΠΑ και το ΝΑΤΟ σε άλλες χώρες, βρέθηκαν στο στόχαστρό τους. Και δέχονται πυροβολισμούς κατά ριπάς, σκεφτείτε ότι χθες έπιασε δουλειά και η περιβόητη τρολαριστική και οξύμωρη… «Ομάδα Αλήθειας» της Νέας Δημοκρατίας.\n«Ακουγα “η καρδιά πονάει πάντα όταν ψηλώνει” [με νεύρα ομολογώ, τόσο από τη σχεδόν απάνθρωπη επανάληψη όσο και γιατί δεν είμαι φίλος του ακατάσχετου vibrato στην τέχνη]», έγραψε προ ημερών ο ηθοποιός Αντώνης Καφετζόπουλος για την Μποφίλιου. «Τώρα όμως κατάλαβα γιατί το τραγουδούσε με τέτοιο επίμονο πάθος η Νατάσσα: ήταν προφητικό. Αναφερόταν στην καρδιά του #ουκρανου_ηρωα που αντιστέκεται στον νεοναζί του Κρεμλίνου. Τι; Οχι; Η Μποφίλιου τελικά θα τραγουδήσει υπέρ των λαών γενικώς; Κατά των ΗΠΑ-ΝΑΤΟ-Ε.Ε.-Ρωσίας, με αυτή την αχταρμά σειρά;». Και κατέληξε, στο βαρυσήμαντο post του στο facebook, ο ηθοποιός παρουσιάζοντας τη μάτσο πλευρά του: «Ελα ρε κοπελιά…»!\nΗ ίδια η Μποφίλιου ήταν, πάντως, απολύτως ξεκάθαρη: «Καταδικάζω την άθλια εισβολή του Πούτιν στην Ουκρανία. Είμαι με τους Λαούς και τους πρόσφυγες που άλλη μια φορά στην Ιστορία πληρώνουν το τίμημα για τα συμφέροντα των ισχυρών. Είμαι με την αλληλεγγύη». Αυτό έγραψε για τη συμμετοχή της, προχθές Δευτέρα, στην αντιπολεμική συναυλία που διοργανώθηκε στο Σύνταγμα από φοιτητικούς συλλόγους.\nΟλα ξεκίνησαν όταν κάποιοι άλλοι καλλιτέχνες θέλησαν να διοργανώσουν μία άλλη αντιπολεμική συναυλία εναντίον της Ρωσίας. Κι έψαξαν να βρουν κόσμο να συμμετάσχει. Ποιος μουσικός θα έλεγε όχι σε μια αντιπολεμική συναυλία; Ουδείς, νομίζω. Οπότε πολλοί είπαν ναι. Στην πορεία ωστόσο κι ενώ γίνονταν οι διεργασίες, αντιλήφθηκαν πως δεν θα είναι μια κλασική αντιπολεμική συναυλία αλλά μια συναυλία του είδους που σας περιγράψαμε στην αρχή: μια συναυλία εναντίον της Ρωσίας και that’s it.\nΜια συναυλία σε στιλ ακραίου Κέντρου, μια συναυλία «Μένουμε Ευρώπη», μια συναυλία σαν «συγκέντρωση του ΝΑΙ». Οταν το κατάλαβαν κάποιοι από τους προσκεκλημένους τραγουδιστές, άλλαξαν απόφαση και αρνήθηκαν, πια, τη συμμετοχή τους. Γιατί να αποτελέσουν το άλλοθι δεξιών (πάλαι ποτέ αριστερών) καλλιτεχνών και δημοσιογράφων οι οποίοι ξαφνικά βρέθηκαν σε αντιπολεμικό οίστρο; Ετσι, ούτε συναυλία πραγματοποιήθηκε ούτε και ανακοινώθηκε ποτέ. Κρίμα γιατί χάσαμε την ευκαιρία να ακούσουμε τον Σαββόπουλο και τον Ρουβά…\nΗ Μποφίλιου πάντως τραγούδησε στην αντιπολεμική συναυλία που διοργάνωσαν οι φοιτητικοί σύλλογοι στην πλατεία Συντάγματος. Στην προαναγγελία του ονόματός της μάλιστα, οι φοιτητές την υποδέχθηκαν με το εξής σύνθημα: «Για όλους τους λαούς, υψώνεις τη φωνή σου/Νατάσσα, μην ξεχνάς, είμαστε μαζί σου!». Μεγάλη πίκρα για τους επικριτές της.\nΗ ίδια ανταπέδωσε τον χαιρετισμό με αγωνιστικό τρόπο: «Γεια σας αδέλφια! Είμαστε με το δίκιο! Και υπάρχει μόνο μια θέση που δεν θα προδώσει ποτέ κανέναν άνθρωπο. Η θέση με τον άνθρωπο!». Στο τέλος ύψωσε και τη γροθιά της – την αριστερή. Τι να κάνουν μετά οι δεξιοί στα social media, δεν είχαν τι να πουν, οπότε άρχισαν να ψάχνουν τι μάρκα είναι το παλτό της, πόσο κοστίζει και αν το αγόρασε από το Κολωνάκι. Εβγαλε και η «Ομάδα Αλήθειας» ολόκληρο αφισάκι για να την ειρωνευτεί.\nΜην το ξεχάσω: στην «Ομάδα Αλήθειας» την κατάλληλη απάντηση την έδωσε ο δημοσιογράφος Νίκος Μπογιόπουλος: «Η ομάδα βρομιάς την έπεσε στην Μποφίλιου κι όσους “δεν έχουν καθαρή θέση στον πόλεμο”. Από τη μια λοιπόν οι ΝΑΤΟτσολιάδες που τάσσονται “κατά” του πολέμου συμμετέχοντας (!) σε αυτόν και γλείφοντας τον έναν δολοφόνο. Από την άλλη όσοι είναι κατά του πολέμου και ΟΛΩΝ των δολοφόνων». Ενώ και η Μποφίλιου είχε ψυλλιαστεί την κατάσταση και έλαβε εγκαίρως θέση: «Στην επίσημη γραμμή που στοιχειοθετείται και θα με κάνει άλλη μια φορά βορά στη διαστρέβλωση των θέσεων, της αλήθειας μου και στη δημιουργία μιας προπαγάνδας που εξυπηρετεί τον μακαρθισμό φυλλάδων και προσώπων, γυρνώ την πλάτη. Πορεύομαι με τα ιδανικά μου».\nΑυτή βέβαια είναι η δεύτερη φορά που το ακραίο Κέντρο την πέφτει με τέτοια λύσσα στην ίδια ερμηνεύτρια. Την προηγούμενη φορά ήταν επειδή είχε τολμήσει να εκφράσει την πολιτική της άποψη στην «Εφ.Συν.». Και τώρα ξανά είχε το… προνόμιο να τη στοχοποιήσουν. Γιατί; Επειδή είναι γυναίκα, επιτυχημένη, δημοφιλής και δηλωμένα ΚΚΕ; Διότι κατά τα άλλα δεν είπε παρά ό,τι λένε κι άλλοι πολλοί όταν δηλώνουν απερίφραστα κατά της ρωσικής εισβολής στην Ουκρανία και ταυτόχρονα υπέρ των λαών και (όλων) των προσφύγων.


Δυναμώνουμε το σωματείο, αλλάζουμε τη ζωή μας\nΠαρασκευή 27/11, 11.00-15.00,\nκαι Κυριακή 29/11, 11.00-19.00,\nOκτώβρης του 2015\nΗ λεηλασία της ζωής μας, η υποτίμηση της εργατικής δύναμης με τη δραματική μείωση του ωρομισθίου, τη μαύρη εργασία, την υπασφάλιση και τις προσλήψεις απλήρωτων από την εργοδοσία εργαζομένων με voucher και «κοινωφελή εργασία», η ανεργία και η φοροληστεία, η ιδιωτικοποίηση δημόσιων υπηρεσιών και ελεύθερων χώρων από τις κυβερνήσεις και τα αφεντικά συνεχίζεται…\nΗ καπιταλιστική αναδιάρθρωση προϋποθέτει την επιβολή του τρόμου, του πανικού, της ιδιώτευσης. Σε αυτήν τη συνθήκη, η εργοδοσία στο χώρο της ιδιωτικής εκπαίδευσης επιχειρεί να μετατρέψει τους χώρους εργασίας σε ριάλιτι και τους εργαζομένους σε σκιές που εναλλάσσονται και χάνονται. Επιχειρεί να υπονομεύσει την ταξική τους συνείδηση, ώστε να αισθανθούν «συνεργάτες» στην κρίση, που πρέπει να «θυσιαστούν», για να συνεχίσουν την κερδοφορία της. Τα φροντιστήρια γίνονται «Εl Dorado» για τις αλυσίδες φροντιστηρίων και την εργοδοτική ένωση, καθώς λεηλατούν μισθούς και εργασιακά δικαιώματα. Ως πότε οι εργαζόμενοι του κλάδου μας θα ανέχονται να μην μπορούν να πάρουν επίδομα ανεργίας, επειδή το αφεντικό δηλώνει ελάχιστες ώρες από όσες πραγματικά δουλεύουν; Ως πότε θα αποδέχονται ότι δεν θα πάρουν σύνταξη ποτέ; Ως πότε αναλώσιμοι και ευάλωτοι θα υπογράφουν ατομικές συμβάσεις εργασίας με ταπεινωτικούς όρους δουλοπαροικίας; Ως πότε θα απεμπολούν δώρα Χριστουγέννων-Πάσχα, επίδομα, αποζημίωση αδείας και αργίες, λες και δεν δόθηκαν μάχες γι’ αυτά, λες και αυτά τα δικαιώματα δεν υπάρχουν;\n20 χρόνια τώρα, ο ΣΕΦΚ δίνει μάχες μαζί με το υπόλοιπο εργατικό και εκπαιδευτικό κίνημα, με συγκεκριμένα αποτελέσματα. Δεν ήταν λίγοι αυτοί που ελεεινολογούσαν τη Συλλογική Σύμβαση Εργασίας, την κατάκτηση του κλάδου, η οποία για 17 χρόνια ήταν φραγμός στην ασυδοσία των εργοδοτών και σήμερα η επαναφορά της αποτελεί την προοπτική μας. Σε αυτήν την κατεύθυνση, για να δώσουμε ταξικά και ακηδεμόνευτα τη μάχη, ο ΣΕΦΚ σάς καλεί να συμμετέχετε στην εκλογική διαδικασία στις 27,28,29 του Νοέμβρη, για να δυναμώσουμε το σωματείο. Σας καλεί να συμμετέχετε στο ανοιχτό ΔΣ κάθε Πέμπτη 10.30-13.00 στα γραφεία του σωματείου, στις γενικές συνελεύσεις του κλάδου, στις απεργιακές κινητοποιήσεις, στους απεργιακούς αντικαταναλωτικούς αποκλεισμούς υπερασπιζόμενοι/ες την Κυριακάτικη αργία, σε κάθε απεργιακή φρουρά, εκδηλώνοντας την αλληλεγγύη μας σε όποια/ον αντιστέκεται.\nΌλες/οι στην πανεργατική απεργία την Πέμπτη 3 του Δεκέμβρη(προσυγκέντρωση ΣΕΦΚ 10.30 Πολυτεχνείο).


Υπόδειγμα αρνητικής δήλωσης γονέα για τις κάμερες στη σχολική τάξη - Πρόλογος\nΑνακοινώσεις\tκάμερες, Υπόδειγμα αρνητικής δήλωσης γονέα\nΥΠΟΔΕΙΓΜΑ ΑΡΝΗΤΙΚΗΣ ΔΗΛΩΣΗΣ ΓΟΝΕΑ ΓΙΑ ΤΙΣ ΚΑΜΕΡΕΣ ΣΤΗ ΣΧΟΛΙΚΗ ΤΑΞΗ\nΑπό: (Επίθετο Όνομα γονέα)\nΤαχ. Δ/νση: …………………..\nΤαχ Κωδ., περιοχή…………….\ne-mail……………………… αν διαθέτει ο γονέας\nΠρος: …. Δημοτικό ή Γυμνάσιο……………….\nΚοινοποίηση: Διεύθυνση Πρωτοβάθμιας ή Δευτεροβάθμιας Εκπαίδευσης …(περιοχής)\nΘέμα: Κάμερες στην τάξη\nΕίμαι η μητέρα του (Επίθετο όνομα μαθητή), μαθητή του (Τάξη – Τμήμα) στο — Δημοτικό ή Γυμνάσιο (περιοχής).\nΜετά και από την πρόσφατη διόρθωση της Υπουργού Παιδείας, ότι η βιντεοσκόπηση θα γίνεται μόνο για την παράδοση του μαθήματος από τον εκπαιδευτικό και επειδή όλοι γνωρίζουμε, ακόμα και οι πέτρες των σχολείων, ότι σε μια παράδοση είναι αδύνατον και απαράδεκτο να μην συμμετέχουν οι μαθητές, σας ενημερώνω για τα παρακάτω:\nΔεν επιτρέπω να εμφανιστεί ή να ακουστεί το παιδί μου σε βίντεο το οποίο θα καταγραφεί στην τάξη του, ή γενικά σε χώρο του σχολείου, χωρίς την έγγραφη άδειά μου, καθώς κάτι τέτοιο αντιβαίνει στη νομοθεσία περί προσωπικών δεδομένων. Σε αντίθετη περίπτωση θα προσφύγω νομικά.\nΠαρακαλώ επιβεβαιώστε την παραλαβή του παρόντος, αποστέλλοντάς μου τον αριθμό πρωτοκόλλου τόσο από το σχολείο, όσο και από τη Διεύθυνση Δευτεροβάθμιας Εκπαίδευσης.\nΕπίθετο Όνομα γονέα\nΔημοσιογράφος ζήτησε κυρώσεις για εκπαιδευτικούς που δεν εφάρμοσαν την εξ αποστάσεως διδασκαλία\tΌπως δε βάζω κάμερα στο σπίτι μου έτσι δε δέχομαι καμία κάμερα στο δεύτερο σπίτι μου που είναι το σχολείο


Τελική ευθεία για τη νέα σιδηροδρομική γραμμή Κιάτο-Αίγιο, σε λειτουργία το 2019 - Ypodomes.com\nΣε εξέλιξη είναι το έργο που θα θέσει και πάλι το τραίνο σε λειτουργία μέχρι το Αίγιο. Σύμφωνα με ασφαλείς πληροφορίες του ypodomes.com αυτό που απομένει είναι να ολοκληρωθεί το στρώσιμο των γραμμών, κάτι που αναμένεται να γίνει μέχρι τον Νοέμβριο, να ολοκληρωθούν οι “τελευταίες πινελιές” στα εκατέρωθεν έργα, τόσο σε σταθμούς όσο και κατά μήκος της γραμμής.\nΠιο συγκεκριμένα το στρώσιμο των γραμμών είχε ξεκινήσει από το Αίγιο και στρωνόταν κατά τμήματα. Τώρα το τελευταίο τμήμα που απομένει είναι να φτάσει μέχρι το Κιάτο όπου και θα “κουμπώσει” με την υφιστάμενη διπλή σιδηροδρομική γραμμή και το υπόλοιπο σιδηροδρομικό δίκτυο της χώρας.\nΣύμφωνα με τις ίδιες πηγές η έναρξη λειτουργίας τοποθετείται προς το τέλος του χειμώνα-αρχές της Άνοιξης και εφόσον αν όλα τα παραπάνω δεν εμφανίσουν κάποιο πρόβλημα. Είναι σημαντικό να πούμε ότι η ΤΡΑΙΝΟΣΕ προκειμένου να “προετοιμάσει” το επιβατικό κοινό του Αιγίου, ήδη στο δρομολόγιο με πούλμαν από την Πάτρα μέχρι το Κιάτο κάνει στάση και εκεί. Με τη λειτουργία της γραμμής η λεωφορειακή γραμμή θα εκτελεί πλέον το δρομολόγιο Πάτρα-Αίγιο και από εκεί οι επιβάτες θα μπορούν να μετεπιβιβάζονται στο τραίνο προς Αθήνα και αντιστρόφως.\nH “ΑΚΤΙΝΟΓΡΑΦΙΑ” ΤΗΣ ΝΕΑΣ ΔΙΠΛΗΣ ΓΡΑΜΜΗΣ\nΥπεγράφη η σύμβαση πώλησης της ΕΕΣΣΤΥ μεταξύ ΤΑΙΠΕΔ και ΤΡΑΙΝΟΣΕ\nΦυσικό Αέριο-LPG23 δευτερόλεπτα πριν\nΑΥΤΟΚΙΝΗΤΟΔΡΟΜΟΙ32 λεπτά πριν


THE MUSIC BOW: Black & White\nTHE MUSIC BOW\nDreams and tears Fears and laughs All emotions holding hands.. Just let the music introduce them..\nΆρυθμα αυξομοιονόμενοι καρδιακοί σφυγμοί και ένα ελαφρύ συναίσθημα σκοτοδίνης.. Κάπως έτσι ένιωθα από το μεσημεράκι της Παρασκευής. Βλέπεις στις 7 είχα ραντεβού να κάνω το τατουάζ μου, ένα φιόγκο φτιαγμένο με πεντάγραμμο και κεντραρισμένο πάνω σε ένα κλειδί του σολ. Όταν είχα δει το σχέδιο τελειωμένο ήξερα πως ήταν το σχέδιο μου, μετά πάλι όταν σκέφτηκα το μέγεθως έπαθα κρίση πανικού και μείωσα τη κλίμακα του στο μισό.\n'Οσο περνούσε η ώρα προς το απόγευμα τόσο περισσότερο δεν ήξερα αν θέλω πραγματικά να το κάνω. Αν με μπλόκαρε ο φόβος του πόνου ή της μονιμότητας. Στη ζωή μου τυχαίνει τα περισσότερα πράγματα να αλλάζουν γρήγορα, να εναλλάσσονται και έχω μάθει να ζω μέσα στις γρήγορες αλλαγές. Σχέδια, καταστάσεις και συναισθήματα έρχονται και φεύγουν με ιλλιγγιώδη ρυθμό. Λέω πως με ενοχλεί, κατά βάθος το έχω συνιθίσει. Ίσως υποσεινήδητα να έψαχνα ένα σταθερό σημείο με το τατουάζ μου, κάτι που θα μου θυμίζει πως δεν είμαι μόνο λόγια , πως είμαι ικανή να πραγματοποιήσω όλα αυτά που κατά καιρούς λέω, θέλω , ονειρεύομαι. Ίσως ακόμα ήταν και μια απάντηση για άτομα που δεν με είχαν ικανή, που δε πιστεύαν τόσο σε μένα και με ανάγκασαν να πιστέψω εγώ. Τον τελευταίο καιρό σχεδόν νιώθω πως έχω χάσει τον εαυτό μου, έχω αλλάξει τόσο τα θέλω μου για να ταιριάξουν με τα θέλω των ανθρώπων που αγαπάω, του ανθρώπου που είμαι ερωτευμένη που ήθελα κάπως να επιβεβαιώσω στον εαυτό μου πως είμαι ακόμα εγώ και πως δεν έχω ξεχάσει..\nΗ ζωή έχει την ένταση που της δίνεις τελικά..\nΤο μόνο που ήθελα ποτέ έιναι να με αγαπάνε οι άνθρωποι για αυτό που είμαι. Το μόνο που κατάφερα ως τώρα είναι να αλλάζω για να πλησιάσω αυτό που θέλουν χωρίς αυτό να μπορεί ποτέ να με κάνει χαρούμενη. Πρέπει να το αγαπήσω αυτό το τατουάζ, αρκεί μόνο να με αφήσουν...\nΑναρτήθηκε από Mariel στις 12:41 π.μ.\nΕτικέτες dust in the wind, u2\nΤώρα αν πω ότι σε καταλαβαίνω θα πεις "κλισέ..." και θα συμφωνήσω. Αλλά μάλλον είναι αυτά τα συναισθήματα που νιώθουν όλοι (κι αν όχι όλοι, οι περισσότεροι) στην ηλικία μας...\nΚαλωσήλθες στη blogόσφαιρα! :)\nΥΓ: Μεγειά το tattoo. Για να το έκανες τελικά πάει να πει ότι το ήθελες, μην αφήσεις να σε πείσουν για το αντίθετο.\n17 Φεβρουαρίου 2010 - 12:09 μ.μ.\nΑυτόν το φόβο μου μόνιμου έχω κι εγω κι έτσι δεν εκανα ποτέ παρα μόνο χένα που φεύγει γρήγορα.\nΝα σου πω όμως καλύτερα να είσαι σταθερή στις απόψεις σου και να ορίζεις εσύ τα θέλω σου και όχι οι άλλοι.\nΚαι το τατουάζ είναι ένα άλλο ζητούμενο :))\nΝα μην αλλάξεις για κανέναν παρά μόνο όταν εσύ νιώσεις πως ήρθε η στιγμή να το κάνεις.\n17 Φεβρουαρίου 2010 - 2:55 μ.μ.\nΚΑΛΩΣ ΣΕ ΒΡΗΚΑ ΚΑΙ ΚΑΛΗ ΣΑΡΑΚΟΣΤΗ.\nΝΑ ΜΕΙΝΕΙΣ ΠΙΣΤΗ ΣΕ ΑΥΤΑ ΠΟΥ ΕΣΥ ΘΕΛΕΙΣ ΚΑΙ ΝΑ ΚΑΝΕΙΣ ΑΥΤΑ ΠΟΥ ΣΕ ΕΥΧΑΡΙΣΤΟΥΝ.:))\n18 Φεβρουαρίου 2010 - 2:07 π.μ.\nκαλοσώρισες! το ήθελα χρόνια..απλά είχα λαλήσει λίγο από τη γκρίνια όλων όταν έκανα το post!!\n18 Φεβρουαρίου 2010 - 6:56 π.μ.\nΚαλοσώρισες.. καμιά φορά το μόνιμο είναι σήμειο αναφοράς.. οπώτε αν κάποιο σχέδιο σημαίνει κάτι για σενα μη το φοβάσαι!\n18 Φεβρουαρίου 2010 - 6:59 π.μ.\nΣκρουτζ μου φοβερό το ψευδώνυμο σου και σωστές οι συμβουλές..\n18 Φεβρουαρίου 2010 - 7:00 π.μ.\nΟι "άλλοι", αξίζει να μπαίνουν, ή, έστω, να μένουν στη ζωή μας όχι για να μας επιβάλλουν τα "θέλω" τους.\nΑλλά για να μας "απογειώνουν"!\nΝα το πούμε με λίγα στιχάκια;\nΕΚΕΙΝΗ μ' έμαθε\nνα περπατώ γυμνός στις φλόγες\nνα γλιστράω στ' άστρα και στα βότσαλα\nνα γεμίζω τη χούφτα μου\nπεφταστέρια κι ουρανό,\nν' αγαπώ και ν' αγαπιέμαι...\nΚι αν φοβόμαστε να απογειωθούμε; Τα "θέλω" των άλλων δεν είναι πιο ασφαλή;\n18 Φεβρουαρίου 2010 - 9:05 π.μ.\nκαταρχήν να σου πω πόσο πολύ μου άρεσε το σχέδιο..\nμε το που μπήκα στο blog σου πριν δω την ανάρτηση...\nγια τα τατουάζ έχω την εξής άποψη:\nπρέπει αν και όταν το κάνεις να είσαι σίγουρη...\nνα το κάνεις για κάποιο λόγο και όχι επειδή είναι της μόδας. βαρέθηκα φέτος να βλέπω τατουάζ σε όλες τις παραλίες...\nεγώ έχω στο μυαλό μου ένα σχέδιο που αν ποτε κάνω θα κάνω αυτό..\nδεν το έχω δει πουθενά..\nαπλά το έχω φανταστεί..\nόμως ακόμα δεν το έχω κάνει..\nκαι ούτε και ξέρω και πότε.. :)\n(ιχ.. πολλά είπα.. φεύγωωω.. ;Ρ)\n18 Φεβρουαρίου 2010 - 9:11 π.μ.\nΚαλώς σε ΞΑΝΑΒΡΙΣΚΩ!!!\nΚαλά και όμορφα εφ όσον το αποφάσισες, μα διακρίνω ότι το κάνεις από αντίδραση ίσως, για να δηλώσεις σε κάποιους...τους ό,ποιους την δική σου υπόσταση και σφραγίδα.\nΚρίνοντας εξ' ιδίων, που αγαπώ σε μένα και το περιβάλλον μου τις συχνες αλλαγές, πες μου τι γίνεται όταν το βαρεθείς επάνω σου;\nΔε σε στενοχώρησα, ναι;....\n΄Ασχετα πάντως από τα παραπάνω, το σχέδιο που διάλεξες, πολύ μου αρέσει\n18 Φεβρουαρίου 2010 - 9:27 π.μ.\nΟ τελικός κριτής όλων των αποφάσεων πρέπει να είσαι εσύ μιας και εσύ αντιμετωπίζεις τις συνέπειες. Όταν θες κάτι να το κάνεις αρκεί να το κάνεις επειδή εσύ το θες.\nΚαλώς ήρθες στον κόσμο των ιστολογίων καικαλή παραμονή.\n19 Φεβρουαρίου 2010 - 8:26 π.μ.\nΕγώ δεν κατάλαβα...\nΚαι αν ναι, δεν μας είπες... πέτυχε; Είναι ωραίο; :)\nΠάντως, το σχέδιο που διάλεξες είναι όμορφο!\nΕλπίζω μόνο να μην το έκανες μόνο και μόνο για να αποδείξεις στους άλλους ότι μπορείς.\nΓιατί... απ' αυτούς το πολύ πολύ να πάρεις ένα σύντομο "μπράβο" και μετά θα λήξει το θέμα.\nΤο τατουάζ όμως, θα μείνει εκεί. ;)\n20 Φεβρουαρίου 2010 - 4:37 π.μ.\nΑσκαρ μου ακριβώς αυτό διεκδίκησα σήμερα..τα αποτελέσματα αν και δε τα περιμένω θετικά θα δείξουν.\nΔικό σου και αν ναι γράψτο μου όλο αν μπορείς..\n20 Φεβρουαρίου 2010 - 11:30 π.μ.\nΕίναι πιο ασφαλή..αλλά δε σε κάνουν ευτιχισμένο! Και αν δε προσπαθίσουμε εμείς για την ευτυχία μας δε θα το κάνει κανείς στη θέση μας φοβάμαι..\n20 Φεβρουαρίου 2010 - 11:31 π.μ.\nΉθελα να κάνω τατουάζ από τότε που μωρό ακόμα έκανα εκείνα τα ψεύτικα που δίναν με τα γλιφιτζούρια.. Όχι από αντίδραση, όχι για τους άλλους.. Γιατί σημαίνει για μένα πολλά, συμβολίζει πολλά.. Για αυτό και άξιζε και τον πόνο και την διεκδίκηση.. Απλά οι άλλοι με βοήθησαν να αντιδράσω και να μου φύγουν οι αναστολές που είχα γιατί φοβόμουνα το πόνο και την κριτική σε ένα βαθμό των άλλων...\nΚαι γω το σχέδιο μου το ζωγράφισα..δεν υπάρχει πουθενα:-)\nΑν το σχέδιο σου σημαίνει πράγματα για σένα μη το φοβάσαι και προχώρα!!\n20 Φεβρουαρίου 2010 - 11:37 π.μ.\nΓλαρομαμά μιλάς σαν τη γνήσια γλαρομαμά μου που ειλικρινά μου λειψε πολύ! Δες την απάντηση στη Miss Pink και θα καταλάβεις γιατί το ήθελα αυτό το τατουάζ..\nΑυτή τη φορά γύρισα για να μήνω! Χαίρομαι πολύ που σ'άρεσε!!\n20 Φεβρουαρίου 2010 - 11:39 π.μ.\n@ Νυχτερινή Πένα\nΚαλώς σε βρήκα πένα μου! Οι τελικές αποφάσεις πάντα δικές μας είναι, τα κριτήρια καμιά φορά τα θολώνουν οι άλλοι αλλά ευτυχώς παροδικά!\n20 Φεβρουαρίου 2010 - 11:48 π.μ.\nΤο κανα το κανα!!! Και το έχω ερωτευτεί!!!\nΔες την απάντηση μου στη Miss Pink για τους λόγους..\nΚαλό μας Σαββατόβραδο!\n20 Φεβρουαρίου 2010 - 11:50 π.μ.\nBlog Archive Σεπτεμβρίου (4) Φεβρουαρίου (3)


Αρχική » Πλαστικές Κάθετες Φυγοκεντρικές Αντλίες για Χημικά\nΚάθετες φυγόκεντρες αντλίες από πλαστικά υλικά (PP, PVC, PVDF, PE-HD), κατάλληλες για την μετακίνηση και επεξεργασία διαβρωτικών υγρών. Προορίζονται για βιομηχανικές εφαρμογές, εκεί όπου το στοιχείο της αντοχής στην χημική διάβρωση πρέπει να συνοδεύεται από την αξιοπιστία, την ασφάλεια χρήσης και την ευκολία συντήρησης.\nΟι αντλίες δεν έχουν μεταλλικά μέρη που να έρχονται σε επαφή με το υγρό και αποδίδουν διάφορες παροχές και πιέσεις. Χάριν της ποικιλίας των προϊόντων μπορούμε να προσφέρουμε λύσεις για όλες τις απαιτήσεις της βιομηχανικής άντλησης, με αντλίες επιλεγμένες σύμφωνα με τις ειδικές επιδόσεις που απαιτούνται καθώς και με την κατάλληλη χημική αντοχή ανάλογα με τη χρήση.\nΠαροχή έως 150 m3 / h, μανομετρικό έως 60 m w.c.


ΘΑΝΟΣ ΕΥΗ koukfamily: Συνέντευξη εφ’ όλης της ύλης με τον αρθρογράφο του ιστόλογίου μας “ΘΑΝΟΣ ΕΥΗ koukfamily”, Ηλία Ευαγγελόπουλο (Economist). (μέρος 1ο)\nΘεωρούμε χρέος μας ως ιστολόγιο στη σημερινή εποχή της παραπληροφόρησης, της μαύρης προπαγάνδας, της διάλυσης των παραδοσιακών αξιών και της σταδιακής υποβάθμισης του ανθρώπου σε άβουλο δούλο, να αγωνιστούμε μαζί με άλλους ανθρώπους που πιστεύουν σε αρχές και αξίες ενάντια στα χαλασμένα μυαλά και τους έμμισθους κονδυλοφόρους της παγκοσμιοποίησης, ενημερώνοντας τον ελληνικό λαό για όλα όσα τα μεγάλα Μ.Μ.Ε. και οι ισχυροί του κόσμου, του αποκρύπτουν και για τον λάκκο στον οποίο σχεδιασμένα τον οδηγούν, ούτως ώστε ενημερωμένος και συνειδητοποιημένος να αγωνιστεί για την ελευθερία, τη δημοκρατία και του Χριστού την πίστη την Αγία. Ένας τέτοιος άνθρωπος είναι και ο αγαπητός αρθρογράφος μας Ηλίας Ευαγγελόπουλος (Economist) με τον οποίο θα έχουμε μια συζήτηση για όλα τα θέματα που απασχολούν την χώρα μας και τους Έλληνες πολίτες.\n- Κύριε Ευαγγελόπουλε, αρχίζοντας θα ήθελα καταρχήν να σας ευχαριστήσω για την συμμετοχή σας ως τακτικού αρθρογράφου στο ιστολόγιό μας. Θα ήθελα λοιπόν να μας πείτε λίγα λόγια για σας.\nΑγαπητέ Θάνο, έχουμε χρέος όλοι όσοι αγαπάμε τον Τριαδικό Θεό και την πατρίδα, αγωνιζόμαστε για τη δημοκρατία και την ελευθερία και πιστεύουμε στην αξία του ανθρώπου, να ενώσουμε τις δυνάμεις μας ενάντια στους σκοτεινούς ανθρώπους και τα όργανά τους που κατασκευάζουν τον νέο κόσμο της πνευματικής ερήμου. Αυτό δεν σημαίνει ότι αποκλείουμε από τον αγώνα μας οποιονδήποτε άνθρωπο. Απλώς οι άνθρωποι που αποτελούν την πολιτικοοικονομική ελίτ του κόσμου και οδηγούν το τρένο της παγκοσμιοποίησης "παίζουν" σε ένα ανώτερο επίπεδο χρησιμοποιώντας κάθε είδους όπλα, στρατιωτικά, οικονομικά, ιδεολογικά κ.λπ. και μπορούν να αντιμετωπιστούν μόνο από ανθρώπους που έχουν πνευματικές βάσεις. Η ιδεολογία από μόνη της ως όπλο δεν αρκεί για να αντιμετωπιστούν οι "σκοτεινές δυνάμεις" που εξουσιάζουν τον κόσμο.\nΣας συγχαίρω γιατί ως οικογενειακό ιστολόγιο είστε ένας φάρος που εκπέμπει το φως της αλήθειας σε όλους τους αναγνώστες σας και πληροφορείτε τον ελληνικό λαό για όλα όσα τα μεγάλα ΜΜΕ τον παραπληροφορούν.\nΗ καταγωγή μου είναι από την περιοχή των Γρεβενών. Το χωριό του πατέρα μου είναι το Παλαιοχώρι και της μητέρας ο Πόρος Γρεβενών. Γεννήθηκα στην πόλη των Γρεβενών και πέντε ετών μετακομίσαμε για επαγγελματικούς λόγους του πατέρα μου στην Νέα Επίδαυρο Αργολίδος. Στην ηλικία των οκτώ ετών μετακομίσαμε οριστικά στην Κοζάνη όπου και διαμένω μέχρι σήμερα. Η γυναίκα μου είναι Κοζανίτισσα και έχουμε τρία παιδιά. Αποφοίτησα από το πρώτο Γενικό Λύκειο Κοζάνης και είμαι πτυχιούχος του τμήματος Οικονομικών Επιστημών της σχολής Νομικών και Οικονομικών Επιστημών του Αριστοτελείου Πανεπιστημίου Θεσσαλονίκης. Στη συνέχεια εργάστηκα αρχικά στον ιδιωτικό και στη συνέχεια στο δημόσιο τομέα στον οποίο εργάζομαι μέχρι σήμερα.\n- Πως ξεκίνησε η ενασχόλησή σας με το διαδίκτυο και πως γνωρίσατε το ιστολόγιό μας;\nΌταν ήμουν φοιτητής μου άρεσε να διαβάζω πέρα από τα βιβλία του πανεπιστημίου, τα οικονομικά περιοδικά που κυκλοφορούσαν εκείνη την εποχή, όπως τον Οικονομικό Ταχυδρόμο και το Κεφάλαιο. Επιπλέον διάβαζα βιβλία πολιτικού περιεχομένου από όλους τους πολιτικούς χώρους. Από το κόκκινο βιβλίο του Μάο Τσετούνγκ και την αναρχία του Μπακούνιν μέχρι την προπαγάνδα του Γεωργαλά. Έμαθα πολλά. Πουθενά όμως δεν κόλλησα ιδεολογικά. Προτιμούσα να παράγω τις δικές μου ιδέες. Αυτή η ενασχόληση μου με το διάβασμα την οποία τη συνεχίζω, με βοήθησε να αποκτήσω οικονομική σκέψη και πολιτική αντίληψη. Στη συνέχεια η εργασία μου με βοήθησε να επικοινωνήσω με πολλούς ανθρώπους, να γνωρίσω καλά την ελληνική οικονομική και παραγωγική πραγματικότητα και να δημιουργήσω μια πιο ολοκληρωμένη άποψη για όσα συμβαίνουν στη χώρα μας.\nΌταν το 2010 συνειδητοποίησα ότι οι κυβερνώντες, μας οδηγούν στην καταστροφή αλλά και βλέποντας την άγνοια και την παραπλάνηση του Ελληνικού λαού, αποφάσισα να αρχίσω να αρθρογραφώ στο διαδίκτυο για να ενημερώσω τον ελληνικό λαό για όσα πρόκειται να συμβούν με την είσοδο της χώρας στο μνημόνιο, αλλά και να σπείρω μαζί με άλλους το σπόρο της εθνικής αφύπνισης. Χρησιμοποίησα το ψευδώνυμο Economist γιατί σημασία έχει το μήνυμα που εκπέμπεται και όχι ο άνθρωπος που το εκπέμπει. Επειδή δεν γνώριζα πρόσωπα και πράγματα στο χώρο του διαδικτύου έκανα μια περιπλάνηση και δημοσίευσα ή σχολίασα άρθρα σε αρκετές ιστοσελίδες. Από τις περισσότερες απογοητεύτηκα όταν συνειδητοποίησα ότι εκφράζουν συμφέροντα και ελέγχονται από ξένα κέντρα. Όμως παρόλα αυτά ευχαρίστησα τους διαχειριστές τους που δημοσίευσαν τα άρθρα μου γιατί εν αγνοία τους βοήθησαν την χώρα μας. Κάποιες ιστοσελίδες, όταν έβλεπαν ότι τα άρθρα μου έχουν αναγνωσιμότητα σταματούσαν να τα δημοσιεύουν ενώ πολλά σχόλιά μου τα κατέβαζαν γιατί έβλαπταν τα συμφέροντά τους. Στην προσπάθεια να βρω διόδους επικοινωνίας γνώρισα και το δικό σας αγνό ιστολόγιο που έγινε η Ιθάκη μου.\n- Από την απάντησή σας κρατάω την αναφορά σας στα μνημόνια και θα ήθελα να μου πείτε την γνώμη σας γύρω από το θέμα αυτό. Πιστεύετε ότι θα μπορούσαμε να ισχυριστούμε ότι η υπογραφή τους συνιστά προδοσία κατά της πατρίδας ή η έκφραση αυτή είναι πολύ βαριά και γιατί;\nΑπό την αρχή, διατύπωσα την άποψη ότι η είσοδος στα μνημόνια θα κατέστρεφε τη χώρα γιατί το μνημόνιο είναι μια αριθμητική πράξη που βγάζει πάντα αρνητικό αποτέλεσμα. Οδηγεί σε αδυναμία επίτευξης των στόχων με αποτέλεσμα να χρειάζονται συνεχώς νέα μέτρα, μπαίνοντας σε ένα φαύλο κύκλο που κάποια στιγμή θα μας πάει σαν χώρα στο μηδέν. Επίσης είδα τον κίνδυνο που διέτρεχε η χώρα να επαληθευτεί το χειρότερο σενάριο γι’ αυτήν που είναι να οδηγηθεί «μπατιρισμένη» και κατεστραμμένη στη δραχμή.\nΠρώτα, πρέπει να αναφερθούμε στην πολιτική ευθύνη. Τα δίδυμα ελλείμματα, το έλλειμμα του κρατικού προϋπολογισμού (έσοδα μείον έξοδα) και του εμπορικού ισοζυγίου (εξαγωγές μείον εισαγωγές), δημιουργήθηκαν και συνέχισαν να υπάρχουν για πολλά χρόνια γιατί επιθυμία των εκάστοτε κυβερνήσεων ήταν να παραμένουν συνεχώς και να νέμονται τα καλά της εξουσίας. Ο μη έλεγχος των τραπεζών που μοίραζαν αφειδώς σε θαλασσοδάνεια τα χρήματα των καταθέσεων του ελληνικού λαού είναι επίσης πολιτική ευθύνη. Για το σκάνδαλο του χρηματιστηρίου, για τα ολυμπιακά έργα και για τις μη χρειαζούμενες προμήθειες των ενόπλων δυνάμεων υπάρχει πολιτική ευθύνη. Για το κομματικό κράτος και για πολλά άλλα κακά στη χώρα μας ευθύνονται πρωτίστως οι ελληνικές κυβερνήσεις αλλά και όλα τα ελληνικά πολιτικά κόμματα.\nΌσον αφορά το αδίκημα της εσχάτης προδοσίας η προσωπική μου άποψη ως πολίτη αυτής της χώρας είναι ότι έχει συντελεστεί. Και εσχάτη προδοσία δεν συνιστούν μόνο τα μνημόνια. Κάθε πράξη ή παράλειψη όπως π.χ. η ψήφιση ενός νομοσχεδίου για την ιθαγένεια, για την παιδεία ή για οποιοδήποτε άλλο θέμα ή η μη φύλαξη των συνόρων που έγινε κατ' εντολή ξένων κέντρων και σε βάρος της χώρας μας, συνιστά εσχάτη προδοσία.\nΤο άρθρο 61 παρ. 1 του συντάγματος αναγράφει “Ο βουλευτής δεν καταδιώκεται ούτε εξετάζεται με οποιονδήποτε τρόπο για γνώμη ή ψήφο που έδωσε κατά την άσκηση των βουλευτικών καθηκόντων”. Στις ανωτέρω περιπτώσεις ισχύει η ποινική ευθύνη των βουλευτών γιατί η ψήφος δεν είναι αποτέλεσμα της εντολής του λαού αλλά αποτέλεσμα της εντολής ξένων κέντρων. Δεν θέλω να προκαταλάβω την ελληνική δικαιοσύνη. Θεωρώ ότι μόλις οι συνθήκες το επιτρέψουν και μια ελληνική κυβέρνηση αναλάβει τη διακυβέρνηση της χώρας, από τα πρώτα πράγματα που πρέπει να κάνει είναι να δώσει εντολή στις διωκτικές και ανακριτικές αρχές να διερευνήσουν το θέμα και εφόσον βρεθούν οι αποδείξεις που τεκμηριώνουν το αδίκημα της εσχάτης προδοσίας, το θέμα να πάει στην ελληνική δικαιοσύνη και αυτή να αποφασίσει. Εξάλλου από όσο έχω διαβάσει, εκκρεμούν ήδη μηνύσεις για το έγκλημα της εσχάτης προδοσίας και η μη παραγραφή του θα οδηγήσει εκ των πραγμάτων τους υπεύθυνους ενώπιον της ελληνικής δικαιοσύνης.\n- Θα ήθελα να σταθώ λίγο σε σχέση με την προηγούμενη απάντησή σας σε ένα φλέγον ζήτημα που έχει προκαλέσει την ελληνική κοινή γνώμη. Είναι το θέμα της δικαιοσύνης της τρίτης ανεξάρτητης εξουσίας σύμφωνα με το Σύνταγμά μας.\nΘεωρείτε ότι η ελληνική δικαιοσύνη σε ανώτατο επίπεδο, σε αυτά τα έξι τουλάχιστον χρόνια των μνημονίων έκανε το καθήκον της; Προστάτεψε τον λαό μας ως όφειλε ή τελικώς αδιαφόρησε ή έκανε πλάτες στις μνημονιακές κυβερνήσεις στο θέμα της προδοσίας;\nΥπάρχουν οι απόψεις έγκριτων νομικών και συνταγματολόγων ότι οι μνημονιακοί νόμοι είναι αντισυνταγματικοί. Δεν χρειάζεται όμως να έχει κάποιος νομικές γνώσεις για να το αντιληφθεί αυτό. Μια απλή ανάγνωση των σχετικών άρθρων του ελληνικού συντάγματος από τον οποιονδήποτε πολίτη φτάνει για να το διαπιστώσει αυτό. Στο άρθρο 28 παρ. 3 αναγράφεται “Η Ελλάδα προβαίνει ελεύθερα, με νόμο που ψηφίζεται από την απόλυτη πλειοψηφία του όλου αριθμού των βουλευτών, σε περιορισμούς ως προς την άσκηση της εθνικής κυριαρχίας της, εφόσον αυτό υπαγορεύεται από σπουδαίο εθνικό συμφέρον, δεν θίγει τα δικαιώματα του ανθρώπου και τις βάσεις του δημοκρατικού πολιτεύματος και γίνεται με βάση τις αρχές της ισότητας και με τον όρο της αμοιβαιότητας”. Το πώς οι νόμοι αυτοί κρίθηκαν ως σύμφωνοι με το σύνταγμα από το ΣτΕ πρέπει κάποια στιγμή να διερευνηθεί. Πόσο μάλλον όταν ο ίδιος ο Πρόεδρος του ΣτΕ κ. Σακελλαρίου άφησε υπόνοιες για τις αποφάσεις που έλαβε το ΣτΕ για το πρώτο μνημόνιο και το PSI. O νόμος επίσης για τον ΕΝΦΙΑ είναι ξεκάθαρα αντισυνταγματικός γιατί επιβαρύνει την περιουσία ανθρώπων που λόγω της κρίσης δεν έχουν πλέον εισόδημα.\nΕπειδή σύμφωνα με το άρθρο 4 του Συντάγματος «οι Έλληνες είναι ίσοι ενώπιον του νόμου» στο τέλος της κατηφόρας όλοι όσοι έβλαψαν τη χώρα θα βρεθούν ενώπιον της ελληνικής δικαιοσύνης χωρίς καμιά εξαίρεση.\nΚαι επειδή αναφερόμαστε στην ελληνική δικαιοσύνη θα χαρώ να δω έναν εισαγγελέα να ξεκινήσει έρευνα για τις χρηματοδοτήσεις του Τζώρτζ Σόρος σε ελληνικά ΜΜΕ. Πως δόθηκαν τα χρήματα αυτά. Μήπως ήταν «μαύρα» χρήματα. Μήπως με τα χρήματα αυτά κάποιοι πρόσφεραν υπηρεσίες σε ξένα κέντρα βλάπτοντας τη χώρα; Νομίζω ότι πρέπει να καλεστεί και ο Τζώρτζ Σόρος να δώσει εξηγήσεις.\n- Θεωρείτε ότι τα τελευταία 6 χρόνια επήλθε και μια κοινωνική πλέον κρίση; Ποια νομίζετε ότι είναι τα χαρακτηριστικά της;\nΣτόχος των μνημονίων ήταν αρχικά η διάλυση του ιδιωτικού τομέα ο οποίος χτυπήθηκε αλύπητα. Στην σημερινή παγκόσμια οικονομική πραγματικότητα η μηχανή των κρατικών οικονομιών είναι ο ιδιωτικός τους τομέας. Κάνει ακριβώς ότι κάνει και η μηχανή στο αυτοκίνητο. Κινεί την οικονομία. Γι' αυτό και χτυπήθηκε πρώτος. Η διάλυση του παραγωγικού ιστού οδήγησε πάνω από ένα εκατομμύριο ανθρώπους στην ανεργία (23% σήμερα). Πολλές οικογένειες για μεγάλο χρονικό διάστημα είναι χωρίς κανένα εισόδημα. Πολλές από αυτές ζουν με τις συντάξεις των γονέων τους. Εάν δεν υπήρχε η κοινωνική υποστήριξη κυρίως της εκκλησίας μέσω των δομών της, θα είχαμε θρηνήσει χιλιάδες νεκρούς από πείνα. Και αυτό που λέω δεν είναι υπερβολικό. Όταν μόνο μια ενορία που γνωρίζω στο λεκανοπέδιο της Αττικής ταΐζει καθημερινά πάνω από χίλια άτομα από τα οποία 750 είναι μέλη οικογενειών καταλαβαίνεις το ουσιαστικό και αθόρυβο έργο που κάνει η εκκλησία της Ελλάδος αυτήν την δύσκολη εποχή. Βέβαια αυτά δεν τα αναδεικνύουν τα Μ.Μ.Ε.. Πόσοι άνθρωποι είναι άστεγοι, πεινασμένοι, χωρίς ρεύμα, νερό και θέρμανση στα σπίτια τους ούτε που το γνωρίζουμε. Αυτά είναι απαγορευμένα θέματα για τα Μ.Μ.Ε..\nΥπήρξε επίσης μεγάλη επιβάρυνση λόγω της κρίσης στην ψυχική και σωματική υγεία των Ελλήνων. Η διάλυση των εργασιακών σχέσεων δημιούργησε μια εργασιακή ζούγκλα μέσα στην οποία χιλιάδες νέοι αμείβονται με μισθούς "φιλοδωρήματα". Το μεγαλύτερο μέρος των Ελλήνων αδυνατούν οικονομικά να επισκεφτούν σε περίπτωση ανάγκης τον γιατρό και υπάρχουν άρρωστοι που αδυνατούν να πάρουν τα φάρμακά τους. Πολλά παιδιά μένουν ανεμβολίαστα. Η μείωση των κρατικών δαπανών έχει υποβαθμίσει το δημόσιο σύστημα υγείας. Εάν σου τύχει κάποιο σημαντικό ιατρικό γεγονός και δεν έχεις χρήματα πεθαίνεις. Οι άνθρωποι που αναγκάζονται να νοσηλευτούν στα δημόσια νοσοκομεία και οι συνοδοί τους έρχονται σε επαφή με μια ζοφερή πραγματικότητα. Θα πρέπει όμως να τονίσω ότι υπάρχουν γιατροί και νοσηλευτές στα δημόσια νοσοκομεία που αγωνίζονται παρά της αντίξοες συνθήκες με όλες τους τις δυνάμεις για να βοηθήσουν τους ασθενείς. Πρέπει όπου βλέπουμε το καλό να το επαινούμε.\nΕφόσον έχουμε φτάσει σε τέτοιο σημείο υποτέλειας και εξευτελισμού που οι δανειστές αποφασίζουν ακόμα και για τα ασήμαντα πράγματα που έχουν σχέση με το κάθε υπουργείο ξεχωριστά, η δυνατότητα άσκησης σημαντικής κοινωνικής πολιτικής είναι αμελητέα. Εδώ που φτάσαμε πρέπει να πάρουμε γενναίες αποφάσεις.\nΑπό την αρχή διατύπωσα την άποψη ότι η Ευρωπαϊκή Ένωση κάποια στιγμή θα διαλυθεί. Βέβαια δεν μπορούμε να υπολογίσουμε τη χρονική στιγμή που θα γίνει αυτό. Πιθανόν η κατάρρευση του Ευρώ λόγω των κρυφών χρεών που έχουν οι μεγάλες ευρωπαϊκές οικονομίες να επισπεύσει την διάλυση. Όπως επίσης και η άνοδος του Τραμπ στην προεδρία των Η.Π.Α. Σε ένα τέτοιο ασταθές περιβάλλον όταν είσαι μια μικρή χώρα με μια ασήμαντη οικονομία προσπαθείς να προφυλαχθείς από τις συγκρούσεις των βούβαλων για να μην είσαι το βατράχι που θα πατηθεί από αυτούς. Επομένως το κρίσιμο έτος που ήταν το 2009 έπρεπε να ενισχύσουμε την αναπτυξιακή πορεία της χώρας μειώνοντας ταυτόχρονα τις άσκοπες και υπερβολικές δαπάνες όπου υπήρχαν.\nΤαυτόχρονα έπρεπε να προχωρήσουμε σε μονομερή αναδιάρθρωση του χρέους που θα περιλάμβανε κούρεμα 50%. Επιπλέον είναι γνωστό ότι φυσικό αέριο και πετρέλαιο αναβλύζουν σε διάφορα μέρη της Ελλάδος. Δεν χρειάζεται να κάνουμε γεωτρήσεις στην "κοιλάδα του Ηροδότου". Μπορούσαμε να ξεκινήσουμε την άντληση των υδρογονανθράκων από εκεί που υπάρχουν αποθέματα σε μικρά βάθη και να καλύψουμε με αυτόν τον τρόπο μέσα από μια κρατική εταιρία το 100% των ετήσιων αναγκών μας.\nΚαι πολλά άλλα θα μπορούσαν να γίνουν για να ισχυροποιήσουν την οικονομία μας και να προετοιμάσουμε τη χώρα για την επόμενη μέρα. Αντί αυτών ακολουθήθηκε ο γνωστός δρόμος των μνημονίων και φτάσαμε εδώ που ήμαστε σήμερα. Εγκλωβισμένοι σε ένα σημείο στο οποίο ούτε στο ευρώ μπορούμε να μείνουμε ούτε σε εθνικό νόμισμα μπορούμε να πάμε. Είμαστε στον εικοστό όροφο ενός κτιρίου που έχει πάρει φωτιά και έχουμε ανεβεί στο περβάζι του παραθύρου. Εάν μείνουμε μέσα θα καούμε. Εάν πηδήξουμε θα σκοτωθούμε. Βέβαια σε μια τέτοια περίπτωση προτιμάς να πηδήξεις παρά να μείνεις και να καείς.\nΗ σωτηρία της Ελλάδος όμως δεν κρίνεται από την επιλογή του ανοίγματος της Α΄ή της Β΄πόρτας. Η κάθε πόρτα οδηγεί σε μια διαδρομή. Στο τέλος της κάθε διαδρομής υπάρχει μια άλλη πόρτα που εκείνη αν την ανοίξεις μπορείς να πεις ότι σώθηκες. Δυστυχώς αυτοί που κυβερνούν είναι ανίκανοι να κάνουν την διαδρομή. Γι' αυτό και επειδή αυτοί είναι ανίκανοι να πάρουν την ευθύνη επάνω τους όταν έρθει η στιγμή θα δώσουν σ' εμάς την δυνατότητα της επιλογής. Αν θα πεθάνουμε καιόμενοι ή πέφτοντας.\nΣτην διαμάχη ευρώ ή δραχμή, τοποθετήθηκα καθαρά και είπα ότι σωτηρία χωρίς έξοδο από την Ευρωπαϊκή Ένωση δεν υπάρχει. Εάν πας σε εθνικό νόμισμα παραμένοντας μέσα στην Ευρωπαϊκή Ένωση είναι σαν να κάνουμε μια τρύπα στο νερό γιατί δεσμευόμαστε από τις συνθήκες της. Εάν θέλουμε επομένως να ασκήσουμε μια άλλη πολιτική που θα αντιμετωπίσει άμεσα και τα τεράστια κοινωνικά προβλήματα που έχουν δημιουργηθεί απαιτείται η έξοδος μας από την Ευρωπαϊκή Ένωση.\n- Πόσο εφικτή νομίζετε ότι είναι, υπό τις παρούσες συνθήκες η έξοδός μας από την Ευρωπαϊκή Ένωση, δεδομένου ότι ακόμα και μια πολύ πιο ισχυρή διπλωματικά και οικονομικά χώρα, όπως η Μ. Βρετανία αντιμετωπίζει σοβαρά διαδικαστικά προβλήματα για την αποχώρησή της και έχοντας υπέρ της ότι δεν ανήκει και στον σκληρό πυρήνα (όπως ονομάζεται) της Ευρωζώνης;\nΤο 2009 το πάνω χέρι το είχαμε εμείς. Σήμερα το έχουν οι δανειστές. Είναι πολύ δύσκολη η έξοδος από την Ευρωπαϊκή Ένωση γι' αυτό και είπα ότι το 2009 έπρεπε να ακολουθήσουμε άλλο δρόμο με μια αναπτυξιακή πορεία. Επίσης η άποψή μου είναι ότι στο σύγχρονο παγκοσμιοποιημένο περιβάλλον μια χώρα μπορεί να επιβιώσει ως ανεξάρτητη δύναμη μόνο με ισχυρό εθνικό νόμισμα. Ισχυρή Ελλάδα μέσα στην Ευρωπαϊκή Ένωση και χωρίς εθνικό νόμισμα δεν μπορεί να υπάρξει. Ισχυρό νόμισμα σημαίνει ισχυρή οικονομία.\nΗ ισχυρή οικονομία προϋποθέτει όραμα, σχέδιο, ικανότητες, ανεξαρτησία και πάνω από όλα ψυχή. Το υπάρχον πολιτικό προσωπικό δεν διαθέτει τα πιο πάνω στοιχεία. Νομίζω ότι οι εξελίξεις έχουν ήδη δρομολογηθεί. Θα μας πάνε σε εθνικό νόμισμα πιθανόν με δημοψήφισμα για να αποποιηθούν τις ευθύνες, αλλά θα παραμείνουμε στην Ευρωπαϊκή Ένωση. Έχουμε ακόμα δρόμο. Ένα κούρεμα των καταθέσεων σε περίπτωση που χρειαστούν οι τράπεζες νέα ενίσχυση και εκλογές θα μεσολαβήσουν στην εξέλιξη των πραγμάτων. Το θέμα είναι τις δύσκολες μέρες που θα έρθουν να αναδειχθούν οι άνθρωποι που θα πάρουν στην πλάτη τους την πατρίδα.\n- Θεωρείτε ότι οι δανειστές έχουν ευθύνη για την δυσμενή κατάσταση στην οποία έχει περιέλθει η χώρα μας;\nΟπωσδήποτε. Και το γνωρίζουν και οι ίδιοι. Εφαρμόστηκε κατά γράμμα ένα πρόγραμμα στη χώρα μας σχεδιασμένο από το Δ.Ν.Τ. Κάποιοι λένε ότι δεν το εφαρμόσαμε καλά. Θα τους διαψεύσω. Τα χρήματα των δόσεων δινόταν πάντοτε μετά τις αξιολογήσεις. Αυτό σημαίνει ότι οι δανειστές συμφωνούσαν ότι ακολουθήθηκε το πρόγραμμα σωστά γι’ αυτό και έδιναν τις προγραμματισμένες δόσεις. Θα έλθει την κατάλληλη ώρα και η στιγμή της απογραφής από μια ελληνική κυβέρνηση και θα ζητηθούν ευθύνες για τα αποτελέσματα του προγράμματος. Η Ελλάδα θα απαιτήσει αποζημίωση από το Δ.Ν.Τ. και την Ευρωπαϊκή Ένωση για την καταστροφή που προκάλεσαν στη χώρα. Ευτυχώς το Δ.Ν.Τ. έχει αρκετό χρυσό στα θησαυροφυλάκια του για να μας αποζημιώσει. Η προσπάθεια του εξάλλου να απεμπλακεί από το πρόγραμμα που το ίδιο έχει σχεδιάσει είναι η αναγνώριση των ευθυνών του.


Πώς μπορώ να απενεργοποιήσω το Apple Music;\nΠρόσφατα, η LA Times ανέφερε ότι η Apple Music έχει υπογράψει 6,5 εκατομμύρια συνδρομητές που πληρώνουν λιγότερο από τέσσερις μήνες μετά την κυκλοφορία της, περίπου το ένα τρίτο του αριθμού που πληρώνει για τον 7χρονο ηγέτη της Spotify, σύμφωνα με τον Διευθύνοντα Σύμβουλο της Apple, Tim Cook. Επιπλέον 8,5 εκατομμύρια άτομα χρησιμοποιούν τη δωρεάν δοκιμαστική έκδοση 90 ημερών της Apple Music, αυξάνοντας τον συνολικό αριθμό των τρέχοντων χρηστών σε 15 εκατομμύρια.\nΗ υπηρεσία έχει πολλά να προσφέρει, αλλά αν έχετε οπαδός άλλων υπηρεσιών ροής όπως το Spotify ή το Pandora και δεν είστε έτοιμοι να κάνετε το άλμα στην Apple Music, αυτή η συμβουλή είναι για εσάς. Ακολουθώντας αυτήν την συμβουλή, θα μπορείτε να αποκρύψετε τις περισσότερες από τις δυνατότητες της Apple Music από την εμπειρία σας και το πιο σημαντικό είναι να θυμάστε να ακυρώσετε τη συνδρομή σας για το Apple Music.\nΠαω σε Ρυθμίσεις> Μουσική στη συσκευή σας iOS Ή\nΠαω σε iTunes> Προτιμήσεις> Γενικάστο μηχάνημά σας OSX\nΑπενεργοποιήστε το "Show Apple Music" στη ρύθμιση όπως φαίνεται παραπάνω.\nΕάν δεν θέλετε να δείτε τις ενημερώσεις του καλλιτέχνη, μπορείτε να ακολουθήσετε το παρακάτω βήμα.\nΒήμα - 3.\nΡυθμίσεις> Γενικά> Περιορισμοί στο iOS & απενεργοποιήστε το Apple Music Connect OR\niTunes> Προτιμήσεις> Περιορισμοί σε Mac και απενεργοποιήστε τη λειτουργία.\nΘα εξακολουθείτε να μπορείτε να απολαύσετε ορισμένες από τις λειτουργίες με τις παραπάνω αλλαγές, όπως η ακρόαση Beats 1. Μην ξεχνάτε ότι με τις νέες δυνατότητες φωνητικού ελέγχου από το Siri Apple Music μπορεί να είναι μια πιο πλούσια εμπειρία αν του δώσετε λίγο χρόνο. Επίσης, υπάρχουν κάποια νέα σχετικά με τέσσερις νέους Beat Stations από την TechTimes.\nΕίναι η αρχή του νέου έτους και μπορεί να σκέφτεστε τα οικονομικά και τον προϋπολογισμό σας για το έτος. Ακόμα κι αν ακολουθήσατε τα παραπάνω βήματα για να μειώσετε την προτίμησή σας για τη μουσική της Apple, φροντίστε να το κάνετε ακυρώστε την "Αυτόματη ανανέωση" για την υπηρεσία , αλλιώς θα χρεώνεστε 15,00 $ το μήνα για τη συνδρομή μουσικής Apple της οικογένειάς σας μετά το τέλος της δοκιμαστικής περιόδου.\nΠολλοί χρήστες χρησιμοποιούν επίσης εναλλακτικά προγράμματα αναπαραγωγής μουσικής για να αποκτήσουν την εμπειρία τους. Μπορείτε να χρησιμοποιήσετε μια εφαρμογή όπως το Καίσιο (1,99 $) που παρέχει μια πιο εκλεπτυσμένη διεπαφή και σας επιτρέπει να κάνετε streaming της υπάρχουσας μουσικής βιβλιοθήκης σας. Η διασύνδεση είναι ωραία και κομψή και είναι γεμάτη με χαρακτηριστικά που είναι πλήρως προσαρμόσιμα. Η άλλη εφαρμογή που ακολουθεί αρκετά θαυμαστή είναι το TapTunes. Αυτή η εφαρμογή έχει βαθμολογία 4+ στο iTunes και είναι μία από τις εφαρμογές που σας βοηθούν να ανακαλύψετε ξανά τη μουσική σας. Έχει μια ωραία διασύνδεση και είναι επίσης πολύ προσαρμόσιμη.\nΕάν είστε μαθητής, μπορείτε να επωφεληθείτε από τη φοιτητική έκπτωση που προσφέρει το μήλο στη Apple Music. Αξίζει να το δοκιμάσετε προτού κάνετε πλήρη έκπτωση στην υπηρεσία.\nΑς υποθέσουμε ότι αλλάζετε γνώμη για την Apple Music μετά τη διάσκεψη WWDC, μπορείτε πολύ εύκολα να ενεργοποιήσετε όλες τις δυνατότητες μουσικής της Apple στο Idevice και το Mac σας. Για τους ανθρώπους που χρησιμοποιούν εκτενώς το Siri, υπάρχουν φήμες για ακόμη καλύτερη ενσωμάτωση και πρόσβαση σε λειτουργίες στην Apple Music μετά το συνέδριο του WWDC τον Ιούνιο. Για να το κάνετε αυτό, απλώς επιστρέψτε στις Ρυθμίσεις> Μουσική για να την ενεργοποιήσετε ξανά.\nΕνημερώστε μας για τα σχόλιά σας σχετικά με το τι σας αρέσει και τι δεν αντέχετε όταν πρόκειται για την Apple Music.


Όταν γεννήθηκα ξανά...: Έβγαλες το παιδί στο κρύο;;;;;; Μέγα Έγκλημα!!!!!\nΈβγαλες το παιδί στο κρύο;;;;;; Μέγα Έγκλημα!!!!!\nΣήμερα το πρωί θύμωσα. Είχαμε το μάθημα μουσικής έκφρασης στο οποίο πάμε κάθε βδομάδα με τον Δημήτρη. Ο καιρός όμως ήταν απαίσιος, αρκετά κρύος και το κυριότερο βροχερός. Ωστόσο από τον πρώτο κιόλας χειμώνα του μαιμουδιού, όταν ήταν μόλις 3μιση μηνών, ποτέ δεν δίστασα να τον βγάλω έξω με οποιονδήποτε καιρό. Ακόμα και βράδυ που τον έπαιρνα μαζί στην εργασία μου δεν με απέτρεψε ούτε μια φορά ο καιρός να βγω από το σπίτι. (και τότε αν είχα ακούσει...αν είσαι μικρομανούλα θα ταυτιστείς σε αυτό το κείμενο...)\nΝτυνόμαστε πάντα πολύ καλά και ζεστά στα σωστά, κατ' εμε, σημεία- πόδια, στήθος, πλάτη, λαιμός και κεφάλι είναι αυτά στα οποία δίνω πιο πολύ σημασία- και μόλις μπαίνουμε σε κλειστό χώρο μένουμε πάντα με την πιο ελαφριά μπλουζίτσα μας. Σπάνια θα του φορέσω έστω και ζακέτα σε εσωτερικό χώρο εκτός και αν νιώθω ότι δεν είναι αρκετά ζεστός. Το ίδιο και στο αυτοκίνητο. Όσο ταλαιπωρία και αν είναι, στο καθισματάκι του θα μείνει μόνο με την μπλούζα του αφού με οτιδήποτε παραπάνω σίγουρα θα ιδρώσει. (Άλλωστε μπουφάν και παιδικό κάθισμα δεν πάνε παρέα). Σαν μωρό του φορούσα πάντα καλτσόν, (ναι υπάρχουν και σε αγορίστικα σχέδια- μην σοκάρεστε- το θέμα είναι να είναι ζεστά τα ποδαράκια του), και τώρα δεν διστάζω να του αφήσω την πυτζάμα μέσα από το παντελόνι αν ο καιρός το απαιτεί. Σκούφος, ζιβάγκο και κασκόλ είναι απαραίτητα και φυσικά το αγαπημένο μου μπουφάν είναι το αμάνικο αφού με ένα πολύ ζεστό φούτερ, (με γούνινη πχ επένδυση), τις περισσότερες μέρες στην Ελλάδα θα χρειαστεί μόνο αυτό σαν συμπλήρωμα, ίσα να είναι ζεστά πλάτη και στήθος. Βασικά να μην ιδρώσει και υπάρξει αυτή η διαφορά θερμοκρασίας.\nΠριν γεννήσω, όταν έψαχνα το καρότσι το μόνο που με ενδιέφερε ήταν να είναι μικρό και ελαφρύ και να έχει οπωσδήποτε εξαρτήματα για κρύο και βροχή. Όταν λοιπόν προσθέσω στο καρότσι την "ποδιά" και την διάφανη κουκούλα, ο Δημήτρης περνάει φίνα εκεί μέσα και δεν νιώθει απολύτως τίποτα. Αλλά ακόμη και με τα πόδια αν είμαστε, ή όταν τον είχα κολλημένο πάνω μου στο sling μέχρι σχεδόν ενός χρόνου, από την στιγμή που τηρηθούν όλα όσα έγραψα ήδη, είναι σχεδόν απίθανο να κρυώσει το παιδί. Η δική μου εμπειρία αυτό με έμαθε.\nΤον έχω πάει εξήμισι μηνών στα χιόνια με κρύο και αέρα τόσο τσουχτερό εκείνη την ημέρα, και δεν έπαθε απολύτως τίποτα. Και δυόμιση χρόνια τώρα τα ίδια. Ο Δημήτρης δεν έχει αρρωστήσει με βήχα ή ακροαστικά ποτέ. Τρεις σχετικά υψηλούς πυρετούς που έκανε ήταν από ιώσεις που κόλλησε σε κλειστούς χώρους και ίσα η μυτούλα που μπορεί κατά διαστήματα να έχει λίγη καταρροή από τον παγωμένο αέρα που περνάει.\nΚατά τα άλλα περδίκι. Και το γάλα του το θέλει κρύο- από το ψυγείο- τα φρούτα για τους χυμούς του παγωμένα και σας λέω δεν έχει πάθει απολύτως τίποτα. Άλλωστε, εδώ που τα λέμε, δεν κάνει δα και τόσο κρύο στην Ελλάδα... Τα παιδιά δηλαδή σε Ρωσία, Καναδά και λοιπές πολύ πιο παγωμένες χώρες τι κάνουν; Μένουν εσώκλειστα;\nΓια μένα, πιο επικίνδυνη είναι η πολύ η ζέστη διότι από αυτήν δύσκολα μπορείς να προστατευτείς, πόσο μάλλον ένα παιδί που εκ των πραγμάτων έχει πιο υψηλή θερμοκρασία από έναν ενήλικα και που δεν μπορεί να την προσαρμόσει σε απότομες αλλαγές. Ούτε που το σκεφτόμαστε το καλοκαίρι όταν από τον καύσωνα μπούμε σε ένα κλειστό χώρο με full το air condition. Κι όμως είναι ο πιο εύκολος τρόπος να αρρωστήσεις. Θυμάμαι όταν τον γέννησα, αρχές Ιουλίου, την ίδια κιόλας μέρα τον άφησα με ένα εσώρουχο φορμάκι και είχα ανοιχτό το aircondition στους 27 βαθμούς στο χαμηλό σταθερά με μισάνοιχτη την πόρτα. Αλλιώς δυσανασχετούσε. Στις δέκα μέρες που τον πήγα στον παιδίατρο του φόρεσα μια όμορφη σαλοπέτα που μου είχαν πάρει, έτσι για να τον ντύσω όπως κάθε φρέσκια μανούλα και να καμαρώσω για το μικράκι μου. Ήταν όμως λίγο άβολο το ένιωθα. Όταν και ο παιδίατρος μου τόνισε πως καλύτερα να του φοράω ένα απλό εσώρουχο φορμάκι με τόση ζέστη άλλαξα εντελώς στάση. Έκτοτε με αφορά μόνο η άνεση του. Ακόμα και στην βάφτιση του, (3μιση μηνών), τον άλλαξα αμέσως πριν το τραπέζι και του φόρεσα τα κλασσικά ολόσωμα φορμάκια του για να κοιμηθεί άνετα, προκαλώντας εγκεφαλικά στον Αντρίκο τον φωτογράφο μας.\nΚαι επιστρέφω στο σήμερα. Που είχαμε το μάθημα μας και ακάθεκτοι βγήκαμε από το σπίτι για να πάμε. Μα τι έγκλημα! Στο δρόμο το 90% των ατόμων που συνάντησα και μας πρόσεξαν με κοίταξαν άκρως υποτιμητικά για την επιλογή μου να βγάλω έξω το παιδί με τέτοιο καιρό. Το αναγνωρίζω καλά το βλέμμα, το συναντάω δυόμιση χρόνια τώρα. Μια κυρία μάλιστα μου το τόνισε στην επιστροφή με πολύ ύφος. Και φυσικά κανένας μα κανένας δεν προσφέρθηκε να βοηθήσει στα απότομα πεζοδρόμια με τα λούκια βουλωμένα δημιουργώντας κανονική λίμνη για να περάσεις, αντίθετα κοιτούσαν χαιρέκακα για την επιλογή μου να κάνω το τραγικό "λάθος" να βγω από το σπίτι.\nΣε όλους εσάς λοιπόν που πάντα τόσο εύκολα κρίνετε και κατακρίνετε έχω να πω τα εξής:\nΚατ' αρχάς δεν γνωρίζετε αν επέλεξα να βγω έξω, μπορεί να μην είχα άλλη επιλογή. Στην δική μου περίπτωση δεν ισχύει, είμαι όμως σίγουρη ότι σε πολλές ισχύει. Αντί να με κατακρίνετε λοιπόν, θαυμάστε με. Διότι για να το κάνω αυτό, επιλέγω να ταλαιπωρηθώ εγώ και όχι το παιδί. Διαλέγω τον δύσκολο δρόμο και όχι τον εύκολο. Επιλέγω να μην χάσει το μικρό μου ένα μάθημα που λατρεύει και του προσφέρει πολλά. Έχω φροντίσει να έχω μαζί μου όλα όσα χρειάζεται για να είναι ευχαριστημένο, συνεπώς έχω κουβαλήσει ένα σωρό πράγματα τα οποία φόρτωσα στο αυτοκίνητο, τα ξεφόρτωσα και τα ξαναφόρτωσα- παρά τα τόσα μυικά μου προβλήματα- προκειμένου να χαρίσω μια έξοδο διαφορετική στο παιδί μου και άφθονη περιπέτεια. (γιατί στα δικά του μάτια αυτό είναι). Όταν δε, με έπιασε καταιγίδα και με κοιτούσατε με αποδοκιμασία, το παιδί μου ήταν ζεστό και στεγνό μέσα στο καρότσι του ενώ εγώ έγινα μούσκεμα μέχρι να βρω υπόστεγο για να περιμένω να κοπάσει. Επίσης, ο λόγος που περπατούσα τόση απόσταση είναι διότι για να καταφέρω να προσφέρω αυτό το μάθημα στο παιδί μου- στο οποίο δεν γνωρίζατε καν ότι πήγαινα άλλωστε αλλά η κριτική- κριτική, δεν μπορώ να σπαταλήσω λεφτά για να παρκάρω στο parking ακριβώς δίπλα στο κτίριο, για την ακρίβεια έχω στερηθεί δικές μου απολαύσεις προκειμένου να απολαμβάνω να βλέπω αυτόν να γεμίζει εικόνες και εμπειρίες. Διότι στην τελική επιλέγω να περνάω εγώ τον χρόνο μου με το παιδί μου παντού, πάντα και κάτω από οποιεσδήποτε συνθήκες.\nΌπως και τόσες ακόμα μανούλες. Το μάθημα και σήμερα ήταν πλήρες. Παρά τον καιρό. Υπάρχουμε λοιπόν πολλές "απαράδεκτες" μητέρες! Και μάλιστα κάποιες εργάζονται και παρόλα αυτά κάνουν τα αδύνατα δυνατά για να ξεκλέψουν μια ώρα μέσα σε ένα εξαιρετικά γεμάτο και δύσκολο πρόγραμμα για να περάσουν αυτή την μια ποιοτική ώρα με το παιδί τους. Και επειδή μπορεί να βρέθηκαν και αυτές στον δρόμο σας και να στραβοκοιτάξατε και αυτές, σας λέω: Την επόμενη φορά ξανασκεφτείτε το...\nΓιατί το πρόβλημα στην ουσία είναι δικό σας. Οπότε στραβοκοιτάξτε λίγο, αν το χρειάζεστε, τον καθρέφτη σας.\n(για όλες εσάς τις μανούλες που σας έχουν στραβοκοιτάξει για οποιοδήποτε λόγο. Επειδή θηλάζετε, επειδή δίνετε μπουκάλι, επειδή εργάζεστε, επειδή δεν εργάζεστε, επειδή γεννήσατε φυσιολογικά, επειδή κάνατε καισαρική, επειδή κρατάτε το μωρό σας αγκαλιά, επειδή το έχετε στο καρότσι, επειδή απλά γίνατε μητέρα και έχουν όλοι άποψη).\nΕτικέτες οι σκέψεις μου, παιδί και χειμώνας\nevi sachinidou 20 Ιανουαρίου 2016 - 11:22 π.μ.\nΈχω να πω πως συμφωνώ απόλυτα μαζί σου..πιο απόλυτα δεν γίνεται..η μαμά του άντρα μου είναι της άποψης αυτής και μάλιστα όσες φορές τα παιδιά μου δεν θέλουν να φορούν τις κάλτσες τους μέσα στο σπίτι, γιατί ζεσταίνονται πιθανόν ή γιατί αισθάνονται ανησυχία, αρχίζει να μουρμουράει και να λέει θα κρυώσει το παιδί και τα τοιάυτα..τα δικά μου παιδιά 5 χρόνια τώρα που είμαι μαμά βγαίνουν έξω με το κρύο με τη βροχή με το χιόνι..ο Ντίνος έχει πάει σε χιονοδρομικό μαζί μας 4 ημερο σε ηλικία μόλις 8 μηνών( με όλο το κουβάλημα που φαντάζεσαι) και έχει βρει στο κρύο προφυλαγμένος καλά και με ομίχλη που να μην μπορείς να δεις ούτε τη μύτη σου..κι όμως το παιδί έχει εισπνεύσει καθαρό αέρα..έχει γεμίσει αντισώματα, έχουν ανοίξει τα πνευμόνια του..είμαι της ίδιας φιλοσοφίας όπως και εσύ..για όσους λένε τους αγνοώ..σαν να μην έχουν μιλήσει κάνω..γιατί και εγώ χρειάστηκε να βγω με τον αέρα τον τρελό με το ψοφόκρυο και τα συναφή γιατί δεν είχα επιλογή όπως λες ή γιατί το παιδί μου ζητούσε να βγει..ε, λοιπόν, να μας θαυμάζουν πρέπει..όπως τα λες..\nYiannaM Panou 21 Ιανουαρίου 2016 - 12:07 μ.μ.\nΑχ αυτό το κουβάλημα.... Όταν εργαζόμουν καθημερινά νύχτα και τον έπαιρνα μαζί, αντί να ακούω μπράβο που είχα φροντίσει να έχει τον χώρο του, που κουβαλούσα όλο το σπίτι αφού ήταν μόλις 3μιση μηνών, που θήλαζα ακόμη και έτσι ανάμεσα στην δουλειά έτρεχα στο δωμάτιο,(20 σκαλιά πάνω), τον θήλαζα και ξαναγυρνούσα που φρόντιζα όλη μέρα έτσι ώστε να κοιμηθεί την ώρα που θα εργάζομαι, άκουγα "Τι το ταλαιπωρείς, δεν το λυπάσαι;;" Ούτε εμένα δεν λυπόμουν που θα έπρεπε με τόση παραπάνω κούραση! Τα φιλιά μου γλυκιά μανούλα...\nClelia - Νεράιδες και Δράκοι 20 Ιανουαρίου 2016 - 11:25 π.μ.\nΆντε να αγιάσει το στόμα σου κορίτσι μου!!! Πολύ ωραία τα είπες...\nΣε ευχαριστώ πολύ Νεραιδούλα... <3\nΔέσποινα Δεσποινάκι 20 Ιανουαρίου 2016 - 11:47 π.μ.\nΠες τα χρυσοστομη αμάν πια βαρεθηκα τα επικριτικά σχόλια κάθε είδους!!!\nYiannaM Panou 21 Ιανουαρίου 2016 - 12:08 μ.μ.\nΈχω μάθει να τα αγνοώ... Κάποιες φορές όμως θυμώνω και θέλω να τα πω! Φιλιά πολλά!\n'Ελεν B 20 Ιανουαρίου 2016 - 12:01 μ.μ.\nκ εμείς πάντα βγαίναμε και βγαίνουμε έξω ακόμα και με πολύ κρύο... τις περισσότερες ιώσεις μας, τις περάσαμε όταν πήγαμε σχολείο πρώτη χρονιά.. κι αφού ο μεγαλύτερος τα κόλλαγε όλα, τα πέρναγαν κι οι δυο μικρότεροι.\nΘυμάμαι μια φορά βγήκαμε περίπατο με τα παιδιά και ξέσπασε μια μανιασμένη καταιγίδα άλλο πράμα... κάτσαμε κάτω από το υπόστεγο της εκκλησίας και περιμέναμε μέχρι να έρθει ο μπαμπάς μας και να μας μαζέψει. Αλλά κι εκεί το διασκεδάσαμε!\nΌσο για το κόσμο που κρίνει και κατακρίνει ένα λέω: αυτή είναι η δουλειά τους, να λένε... να λένε... και να ξανά λένε....\nκι όσο και αν με νευριάζουν προσπαθώ να τους αγνοώ.\nYiannaM Panou 21 Ιανουαρίου 2016 - 12:09 μ.μ.\nΟ άντρας μου πραγματικά τους αγνοεί. Δεν ξέρω πως τα καταφέρνει... Εγώ όχι πάντα. Είναι ανάλογα την διάθεση μου και κυρίως μην μου πατήσεις καμιά χορδή ευαίσθητη... Έξω και πάλι έξω δεν παθαίνουν τίποτα!\nΑνώνυμος 20 Ιανουαρίου 2016 - 12:36 μ.μ.\nκαλο χειμώνα επιτέλους..ποσο δίκιο εχεις...εγω που θηλαζα 2χρονια κ πια το κραυγαζω κ ας με κοιτανε , σε νιωθω...το διαφορετικό πρέπει να το κρίνουμε??? καληνύχτα και φιλικά φιλιά με αγάπη Μαρία\nYiannaM Panou 21 Ιανουαρίου 2016 - 12:11 μ.μ.\nΆσε ο θηλασμός άλλο τεράστιο θέμα... Που μόλις οι γιαγιάδες μας, δυο γενιές πίσω, θήλαζαν και άλλα μωρά στο χωριό αν δεν μπορούσε η μάνα τους. Και για όσο είχαν γάλα... Πολλά φιλιά Μαρία μου και καλό χειμώνα επιτέλους- καλά λες- να πεθάνουν τα μικρόβια!\nΗρώ Παπασωτηρίου 20 Ιανουαρίου 2016 - 12:41 μ.μ.\nΑχχχχ τι ωραία που τα είπες να αγιασει το στόμα σου...Τέτοια εμπειρία δεν έχω...Αλλά θυμάμαι χαρακτηριστικά να έχω βγει με την αδερφή μου για μια δουλειά που όντως έπρεπε να γίνει και δεν είχε να αφήσει τα δίδυμα κάπου τα οποία ήταν 2 μηνών περίπου. Τα μωρά κάποια στιγμή πείνασαν και τους έδωσε μπουκάλι, έρχεται τότε μια κυρία 50-60 ετών και της λέει: κοπέλα μου τόσο μωρά και τους δινεις απο μπουκάλι... "αχχχ εσεις οι νεές θέλετε να λέγεστεκαι μάνες... " με έντονο ύφος όλο αυτό, η κυρία πήγε να μιλήσει αλλά είδε το ύφος μου που πραγματικά ήταν θανατηφόρο, είπε ένα να σας ζήσουν και έφυγε... Όμως φυσικά δεν ήξερε οτι η αδερφή μου δεν κατάφερε να θηλάσει παρά μόνο λίγο στο μαιευτήριο και στο σπίτι, όχι επειδή δεν ήθελε επειδή δεν μπόρεσε και μάλιστα είχε και τρομερές ενοχές γι'αυτό και στεναχωρήθηκε πάρα πολύ οταν της το είπε αυτό... Τα θυμήθηκα τώρα και νευρίασα πάλι...\nYiannaM Panou 21 Ιανουαρίου 2016 - 12:12 μ.μ.\nΑχ και να μου έλεγαν εμένα τέτοια λόγια... Και δεν μιλάω σχεδόν ποτέ. Αν όμως φτάσουν στο επίπεδο της αγένειας- όπως έφτασε η συγκεκριμένη κυρία- τότε κρίμα που βρέθηκα εγώ στον δρόμο σου... Και με το γάντι ε; Γιατί αν έμαθα κάτι πολύ καλά είναι πως με την ευγένεια φέρνεις σε πολύ πιο δύσκολη θέση κάποιον που σε προσέβαλε από ότι με την ίδια στάση... Φιλάκια πολλά <3\nΣοφία Ξανθοπούλου 20 Ιανουαρίου 2016 - 2:20 μ.μ.\nΕίμαι κι εγώ μια απαράδεκτη μητέρα! Επιλέγω το δυσκολο δρόμο και τον απολάμβανε όσο και το παιδί μου! Τι κριμα να κυκλοφορούν τόσες καρακάξες τριγύρω.\nYiannaM Panou 21 Ιανουαρίου 2016 - 12:16 μ.μ.\nΚαι τι ευτυχία να κυκλοφορούμε τόσες 'απαράδεκτες" μανάδες! Τα φιλιά μου, Σοφία μου <3\nCrazy Tourists 20 Ιανουαρίου 2016 - 3:03 μ.μ.\nΕγω να δεις πόσο απαράδεκτη ειμαι... Να 'ξερες πώς με κοιτούσα οταν 6 μηνών την πήγαινα στην παιδική χαρά και την άφηνα να μπουσουλάει και να πιάνει (σχεδόν) τα πάντα. Και πώς με κοιτούσα κάποιοι που ουαν φευγαμε την έβαζα και κοιμόταν θηλαζοντας στο μάρσιππο. Και πόσοι με έχουν κράξει που την έβγαζα βόλτα στο μάρσιππο να κοιμηθεί ή πηγαίναμε έτσι στο μανάβη... Και πού δεν την αφηνω να κλαίει, που της μιλάω κανονικά, που συζητάμε αντί να το παίζω εξουσία, που τη θηλάσω ακόμα...\nΜη δίνεις σημασία .. Κοιτα το παιδι σου. Ειναι ευτυχισμένος λάμπουν τα μάτια του; Και άσε τους άλλους στη μαυρίλα τους...\nΣε φιλώ γλυκά;\n(σχετικά με τον καιρό. Πέρσι τέτοια εποχή ηρθαμε στην Αγγλία. Για 1 μήνα περίπου ημασταν οι μόνοι επισκέπτες της παιδικής χαράς, λόγω κρύου... Φαντάζεσαι τι θα μου έσουρναν στην Ελλάδα;)\nYiannaM Panou 21 Ιανουαρίου 2016 - 12:22 μ.μ.\nΜου έχει τύχει να με κοιτάνε σαν ούφο όταν έχω κάτσει δέκα λεπτά σε κατάστημα και συζητώ με τον Δημήτρη ποιο παγούρι να του πάρω και του τα δείχνω όλα και του τονίζω τις διαφορές... Με έχουν κοιτάξει σαν ούφο που το παιδί μου δεν γνώριζε τις λέξεις, τσιτσι, άτα, βαβά, ή δεν ξέρω τι άλλο, αλλά τις λέξεις, κρέας, βόλτα, χτύπημα. Μια μέρα είμαστε στο τρένο και του εξηγώ πως στις μπάρες, όλα τα αυτοκίνητα σταματούν διότι πρέπει να περάσει το τρένο. το τρένο περνάει ΠΑΝΤΑ πρώτο- άρα έχει προτεραιότητα. Με κοιτούσε μια νέα κιόλας κοπέλα με τόσο ξινισμένο ύφος. Και όμως ο Δημήτρης έχει μάθει την λέξη και τι αυτή σημαίνει. Απαντάει με όντως και βεβαίως, διότι έτσι του μιλάω και λέει πάντα ευχαριστώ και παρακαλώ γιατί έτσι μιλάμε και μεταξύ μας. Θέλω να πω ποτέ δεν είναι νωρίς για να μάθουν και ποτέ δεν πρέπει να τα υποτιμούμε. Όσο για σένα δεν μπορώ παρά να φανταστώ τι έχεις ακούσει για τον ταυτόχρονο θηλασμό νηπίου και βρέφους... Μην ακούς ΚΑΝΕΝΑΝ, είσαι υπέροχη μητέρα.\nΑθηνά mummyslittleman 21 Ιανουαρίου 2016 - 12:54 π.μ.\nΓιάννα μου, ποτέ δεν φοβηθάκαμε τον καιρό, κρύο, βροχή, ούτε καν το χιόνι.Οι βόλτες μας είναι καθημερινές, απλά ντυνόμαστε κάθε φορά ανάλογα. Πολλές φορές με έχουν κοιτάξει περίεργα και μου έχουν πει διάφορα στο δρόμο, αλλά πραγματικά δεν δίνω σημασία. Το χειρότερο ήταν και είναι όταν ακούω αυτές τις βλάκειες από κοντινά μου πρόσωπα, τον πρώτο καιρό στεναχωριούμουν. Τώρα όμως, αισθάνομαι πιο σίγουρη για τον εαυτό μου αλλά και σαν μαμά και τους απαντάω ευγενικά. Άσε που ποτέ, δεν μου έχει αρρωστήσει από το κρύο!\nYiannaM Panou 21 Ιανουαρίου 2016 - 12:23 μ.μ.\nΣτην πορεία θα θωρακιστείς και άλλο σε τέτοια κακεντρεχή λόγια και τις περισσότερες φορές θα τα αγνοείς. Πολύ χαίρομαι που οι νέες μανούλες δεν φοβόμαστε το κρύο! Φιλιά πολλά!\nΚατερινα Δ.-Χ. 21 Ιανουαρίου 2016 - 4:48 π.μ.\nΝα αγιάσει το στόμα σου!!! Σε φιλώ γλυκά και σε θαυμάζω! <3\nYiannaM Panou 21 Ιανουαρίου 2016 - 12:24 μ.μ.\nΚατερινάκι μου γλυκό, μια ζεστή αγκαλιά σου στέλνω...\nTzina Varotsi 21 Ιανουαρίου 2016 - 6:19 π.μ.\no κόσμος δεν θα αλλάξει ποτέ οπότε τί κάνουμε;..\nαλλάζουμε εμείς και δεν δίνουμε σημασία σε παντός είδους επικριτικά βλέμματα!\nYiannaM Panou 21 Ιανουαρίου 2016 - 12:25 μ.μ.\nΑν αλλάζουμε εμείς, που θα πάει, δεν θα αλλάξει και αυτός ο κόσμος;;; Πολλά πολλά φιλιά...\nAngelos Axarlis 21 Ιανουαρίου 2016 - 6:26 π.μ.\nΈνα θα πω! ΟΙ ΓΙΑΤΡΟΙ στο νοσοκομείο που νοσηλευτήκαμε με εγκολεασμό πέρυσι, μας προέτρεπαν να βγαίνει το παιδί έξω ακόμα κι αν είχε κρύο....Ακόμα και τις μέρες που είχε πυρετό...Ναι σε ελληνικό νοσοκομείο!\nYiannaM Panou 21 Ιανουαρίου 2016 - 12:26 μ.μ.\nΚαι εμένα ο γιατρός μου με προέτρεψε, δόξα τον θεό, νομίζω πως σε γενικές γραμμές έχουν αλλάξει τα δεδομένα...\nemama christina 21 Ιανουαρίου 2016 - 11:43 μ.μ.\nΤαυτίζομαι απόλυτα! Τα παιδιά μου τα έβγαλα έξω και τα δύο από 10 ημερών (ναι, σκοτώστε με!) και έκτοτε δεν έχουν μείνει ούτε μια μέρα μέσα. Ότι καιρό κι αν κάνει δεν χάνουμε τη βόλτα μας. Άλλωστε, μην έχοντας κανέναν να μου τα κρατήσει έστω μισή ώρα, αναγκαστικά τα κάνουμε πάντα όλα μαζί.\nΈχω ακούσει, δεν φαντάζεσαι τι έχω ακούσει! Δεν με νοιάζει καθόλου. Αισθάνομαι τυχερή που έχω αυτόν τον τρόπο σκέψης, γιατί βλέπω φίλες μου που δεν πάνε πουθενά με τα παιδιά. Ούτε στο σουπερμάρκετ!\nΌσο για το καρότσι σε καταλαβαίνω! Ποδόσακο, αδιάβροχο, κουνουπιέρα, όλα τα αξεσουάρ χαχαχαχα! Το παιδάκι σου είναι πολύ τυχερό!\nYiannaM Panou 26 Ιανουαρίου 2016 - 11:27 π.μ.\nΧριστίνα μου και εγώ τα ίδια... ΠΑΝΤΟΥ μαζί, και αν έχω ακούσει.... Τα παιδάκια μας είναι τυχερά και εμείς μαζί τους περισσότερο.. Φιλιά πολλά!\nΙΩΑΝΝΑ MPISKOTOUPOLI 22 Ιανουαρίου 2016 - 3:15 π.μ.\nΚαι εγω συμφωνώ απόλυτα!!!Θυμάμαι αυτό το αποδοκιμαστικό ύφος,όταν 4,5 μηνών ο Φραγκισκάκος Μάρτιο μήνα,αλλά με κρύο,βροχή και χιόνι,είχαμε πάει στα Μετέωρα και ανεβαίναμε αγκαλίτσα στις διάφορες μονές.Και όχι μόνο με κοίταζαν με ύφος,εννοείται μου λέγανε μα που πας το μωρό κτλ.Υπήρξαν και ένα δύο άτομα που επιδοκίμασαν την επιλογή μου.Και πριν 1 χρόνο,πάλι βγήκαμε με τον Φραγκισκάκο στο κρύο,με το καρότσι του για να πάμε στο παίδων σε ένα προγραμματισμένο ραντεβού,που περιμέναμε καιρό και πάλι μου την είπαν κανονικά κάποιοι περαστικοί.Αυτό που ξέρω είναι ότι η κάθε μαμά,ο κάθε γονιός ξέρει τι είναι καλύτερο για το παιδί του και δεν πρέπει να κρίνουμε τόσο εύκολα!!Καλό ΠΣΚ!!!\nYiannaM Panou 26 Ιανουαρίου 2016 - 11:28 π.μ.\nΙωάννα μου, έτσι είναι όπως τα λες! Να χαίρεσαι το θαυματάκι σου! Φιλιά πολλά!(πολύ πρωτότυπο και όμορφο όνομα!)\nΑνώνυμος 22 Ιανουαρίου 2016 - 11:31 π.μ.\nΕάν σου πω ότι απ' όλα όσα έγραψες, θορυβήθηκα από το γάλα από το ψυγείο, τι θα πεις;;αχαχχαχ!Μου είχε πει ο παθολόγος του μπαμπά μου, μετά από μια περιπέτεια παγκρεατίτιδας, πόσο κακό κάνει στο πάγκρεας η κατανάλωση κρύου φαγητού ή υγρών!!Έστω χλιάρευέτο λιγουλάκι βρε παιδί μου...Τον Frosty γέννησες; χαχαχα!\nYiannaM Panou 26 Ιανουαρίου 2016 - 11:29 π.μ.\nχαχαχα πολύ γέλασα με το τελευταίο σου σχόλιο!! Και εγώ απορώ!Παιδί μου ωρύεται το θέλει παγωμένο λέμε, τι να κάνωωωω;;; Θα ρωτήσω και τον παιδίατρο και το πολύ πολύ να το "σπάω" λίγο στην ζούλα!! Φιλιά πολλά ανώνυμε!\nMissFree Mommy 25 Ιανουαρίου 2016 - 7:35 π.μ.\nΑυτή η συνήθεια να κρίνουμε τους άλλους πρώτα και έπειτα τους εαυτούς μας πρέπει να αλλάξει...το καλύτερο που μπορούμε να κάνουμε είναι να τους αγνοούμε!!!\nYiannaM Panou 26 Ιανουαρίου 2016 - 11:30 π.μ.\nΤο να τους αγνοούμε είναι το καλύτερο, έχεις δίκιο! Καλώς όρισες στο μπλογκοσπιτάκι μου!\nΑνώνυμος 27 Ιανουαρίου 2016 - 12:01 π.μ.\nμολις γυρησα απο την καθημερινη διαδρομη σπιτι-περνω ψωμι-πισω γιανα παρει το μωρο μου αερα και καθαρο οξυγονο και διαβασα την ανρτηση σου που μου χε ξεφυγει!μαλωσα με 1 αγνωστη κυρια και1γνωστη γιατι μου ειπαν καλα θα το παγωσεις το μωρο με τετοιο καιρο!πρωτον.δε νοιαζεται κανεις περισσοτερο απο μενα για το παιδι μου!δευτερον βγαινει απο 30 ημερων εξω και ακομη δε εχει παρει ουτε ντεπον!τριτον ο ανθρωπος χρειαζεται οξυγονο γιανα ζησει!τεταρτον ζω στη β.ελλαδα οχι στην ανταρκτικη!πεμπτο το διαφανο καλυμα ειναι για το κρυο και τη βροχη και προστατευει το μωρο μου δεν ειναι εξωγηινο να βγαινουν απο τα μαγαζια να μας βλεπουν!αυτα..τα πα και ξεθυμανα!χρυσα\nYiannaM Panou 28 Ιανουαρίου 2016 - 12:00 μ.μ.\nχαχα μουν θυμίζεις εμένα όταν θυμώνω! Η πεθερά μου λέει πως δεν πρέπει να δίνουμε σημασία, τι μας νοιάζει τι λένε; Η αλήθεια είναι όμως πως με νοιάζει είμαι ευαίσθητη στην κριτική! (ακούς Ελίνα;!) Φιλιά πολλά Χρύσα μου!\nCharis Markidis 23 Οκτωβρίου 2017 - 5:18 π.μ.\nΟτι να ναι.. Εγω πηρα αυτό https://www.baby-avenue.gr/gia-thn-metafora/paidika-karotsia-vrefika-karotsia/paidika-karotsia-3-se-1/polikarotsi-oasis-250-blue (Βασικα δωρο μου το κανανε) και δε νιωθει μια!


ΣΥΡΙΖΑ: ΠΟΣΟ ΠΙΟ ΣΥΝΤΗΡΗΤΙΚΑ ΚΑΙ ΑΝΤΙΛΑΪΚΑ; | Παιδείας Εγκώμιον\nΑρχική > εκπαιδευτικός\t> ΣΥΡΙΖΑ: ΠΟΣΟ ΠΙΟ ΣΥΝΤΗΡΗΤΙΚΑ ΚΑΙ ΑΝΤΙΛΑΪΚΑ;\nΣΥΡΙΖΑ: ΠΟΣΟ ΠΙΟ ΣΥΝΤΗΡΗΤΙΚΑ ΚΑΙ ΑΝΤΙΛΑΪΚΑ;\n14/09/2016 Σχολιάστε Go to comments\nPablo Picasso, Mother and child – 1902\nΕκπροσώπου της «Προοδευτικής Ενότητας Καθηγητών» (Π.Ε.Κ)\nΤΙ ΚΑΝΕΙ Η ΑΝΥΠΑΡΚΤΗ ΚΑΙ ΧΕΙΡΑΓΩΓΗΜΕΝΗ ΟΛΜΕ;\nΜετά την ψήφιση του 1ου μνημονίου, η τότε κυβέρνηση ψήφισε τον αντιλαϊκό Ν. 4024/2011, που ξεσήκωσε τους εργαζόμενους και τα συνδικάτα και που η τότε αντιπολίτευση του ΣΥΡΙΖΑ τον κατήγγειλε σε όλους τους τόνους ενώ, αργότερα, τόνιζε πως θα καταργήσει όλο αυτό το νομοθετικό πλέγμα, όταν θα γινόταν κυβέρνηση.\nΗ τότε κυβέρνηση, για «να χρυσώσει το χάπι» αυτού του νόμου, πέρασε στο άρθρο 6 του ίδιου νόμου τη δυνατότητα έκδοσης Π.Δ., ώστε να αναγνωριστούν για τους δημοσίους υπαλλήλους έως 7 χρόνια προϋπηρεσίας στον ιδιωτικό τομέα για τη μισθολογική και βαθμολογική εξέλιξη τους.\nΗ κυβέρνηση ΣΥΡΙΖΑ-ΑΝΕΛ, 1 χρόνο μετά την ανάληψη της εξουσίας και μετά την ψήφιση του 3ου μνημονίου, ψηφίζει το Ν. 4369/2016 (ΦΕΚ/Α/33/27-2-2016), με τον οποίο (άρθρο 28) καταργεί από την παραπάνω «ευεργετική» διάταξη το σκέλος που αφορά τη μισθολογική εξέλιξη των δημοσίων υπαλλήλων, που είναι και το πλέον σημαντικό, και αφήνει μόνο το σχετικό με τη βαθμολογική εξέλιξη των υπαλλήλων.\nΝα σημειώσουμε επίσης ότι με τις διατάξεις του Ν. 4354/2015 (νέο ενιαίο μισθολόγιο – κυβέρνηση ΣΥΡΙΖΑ-ΑΝΕΛ) είχε προηγηθεί η αποσύνδεση της μισθολογικής από τη βαθμολογική εξέλιξη των υπαλλήλων.\nΤο Π.Δ. 69/2016 (ΦΕΚ 127/Α/13-7-2016) που εκδόθηκε σε εκτέλεση του Ν. 4369/2016 δίνει τη δυνατότητα στους δημοσίους υπαλλήλους να αναγνωρίσουν έως 7 έτη προϋπηρεσίας στον ιδιωτικό τομέα για τη βαθμολογική τους εξέλιξη. Δίνει τη δυνατότητα αυτή σε όλους τους δημοσίους υπαλλήλους, εκτός από τους εκπαιδευτικούς !\nΠρέπει να τονίσουμε στο σημείο αυτό την πλήρη σιωπή του ΥΠ.Π.Ε.Θ., για διάστημα 2 περίπου μηνών, όταν και η αρθρογραφία στο θέμα αυτό είχε φουντώσει. Κορυφαία όμως στιγμή υπήρξε η άρνηση του υπουργού Παιδείας κ. Φίλη να συζητήσει τροπολογία που κατέθεσαν βουλευτές της «Δημοκρατικής Συμπαράταξης» πάνω στο θέμα, με το πρόσχημα ότι ήταν εκπρόθεσμη.\nΌταν οι εργαζόμενοι περιμένουν μια δικαίωση, έστω και μερική, βρίσκουν απέναντί τους μια αντιλαϊκή, συντηρητική κυβέρνηση, που άλλα υπόσχεται τη μια για να κερδίσει την ψήφο τους και την άλλη παίρνει μέτρα πιο σκληρά και απ’ αυτούς που υπέγραψαν αρχικά το μνημόνιο.\nΠαράλληλα η ανύπαρκτη και χειραγωγημένη ομοσπονδία των εκπαιδευτικών, η ΟΛΜΕ, αποτελεί βασικό στήριγμα αυτής της πολιτικής. Θυμήθηκε! να βγάλει ένα ενημερωτικό σημείωμα και μια ανακοίνωση «έκπληξης» στα τέλη Αυγούστου (26-8-2016 και τα δύο κείμενα), όπου «ζητάει αυτή η αναγνώριση να αφορά όλα τα έτη προϋπηρεσίας και όλες τις μορφές εργασίας και να αναγνωρίζεται για την βαθμολογική και μισθολογική εξέλιξη των εκπαιδευτικών».\nΠολύ νωρίς το θυμηθήκατε συνάδελφοι !!\nΟι εκπαιδευτικοί απαιτούν από την Ομοσπονδία τους να είναι μπροστάρης στην επίλυση των προβλημάτων τους, να διατυπώνει θέσεις και να χαράζει γραμμή αγώνα και προοπτικής για τους εκπαιδευτικούς.\nΣυνδικαλισμός δεν είναι να τρέχεις με ανακοινώσεις, μετά τις ενέργειες κάθε υπουργού, και μάλιστα καθυστερημένα !\nΠρέπει να υλοποιηθεί άμεσα η ηθική και οικονομική δικαίωση των εκπαιδευτικών\nΚατηγορίες:εκπαιδευτικός Ετικέτες: συνδικαλισμός, ΟΛΜΕ, εκπαιδευτικός, κίνημα\nFyodor Dostoyevsky’s Life & Literature Introduced in a Monty Python-Style Animation Όταν τα συστήματα καταρρέουν: Κοιτάζοντας πέρα από τον καπιταλισμό


Αντιπολίτευση τού «ό,τι να ’ναι»\nΜπάμπης Κούτρας Τάσος Καραμήτσος Χαράλαμπος Ανθόπουλος Γιώργος Πανταγιάς Κώστας Μελάς Άννυ Ποδηματά Βασιλική Νάκου Μίκα Ιατρίδη\n04/01/2021, 07:04 58\nΟι δημοσκοπήσεις κλείνουν το 2020 σχεδόν όπως ξεκίνησαν. Με μια άνετη κυριαρχία της Ν.Δ. και του Κ. Μητσοτάκη, τον ΣΥΡΙΖΑ αρκετά κάτω από τον πήχη των εκλογών του 2019 και τα κόμματα της ελάσσονος αντιπολίτευσης να βράζουν στο ζουμί τους.\nΓια τους κάθε λογής «Kyriakistas» η ερμηνεία είναι απλή: η κυβέρνηση τα έχει πάει σχεδόν άριστα, άρα η κοινή γνώμη την επιβραβεύει με την αποδοχή της.\nΓια τον ΣΥΡΙΖΑ, «το παιχνίδι είναι στημένο κι από πριν ξεπουλημένο», όπως τραγουδάει ο λαϊκός βάρδος. Η κυβέρνηση έχει αποτύχει παντού, ακολουθεί ακραία νεοφιλελεύθερη και ακροδεξιά πολιτική, αλλά διαθέτει ένα πυρηνικό όπλο: τον Πέτσα και τη λίστα του. Τα «μπουκωμένα ΜΜΕ» κρύβουν την αλήθεια. Ο λαός λοιπόν, «πάντα ευκολόπιστος και πάντα προδομένος», πιστεύει το ψέμα.\nΔεν είναι δύσκολο να αποδειχθεί ότι και οι δυο σχολές σκέψης είναι εσφαλμένες. Γιατί η κυβέρνηση ούτε άριστη είναι, ούτε όμως έχει καταστρέψει τον τόπο. Λάθη έχουν γίνει, αρκετά και σημαντικά, όπως στη διαχείριση του δεύτερου κύματος της πανδημίας, αλλά ο γενικός της βαθμός δεν είναι κάτω από τον μέσο όρο της διακυβέρνησης τα τελευταία δέκα χρόνια στη χώρα μας.\nΕπιπρόσθετα, είναι δύσκολο να της καταλογιστεί το Μεγάλο Λάθος, ένας χειρισμός δηλαδή που να αποτελεί σημείο καμπής και να οριοθετεί την αρχή του τέλους της. Οπως ήταν στο πρόσφατο παρελθόν η διαχείριση του Ασφαλιστικού το 2001 για την κυβέρνηση Σημίτη, η υπόθεση του Βατοπεδίου για τον Καραμανλή, η τρικυμία του δημοψηφίσματος για τον Γ. Παπανδρέου, το Μάτι για τον Τσίπρα.\nΑν αυτά είναι τα δεδομένα για την κυβέρνηση, τι κάνει η αντιπολίτευση; Από υγεία ελπίζω καλά. Για τα υπόλοιπα, μην τα ρωτάς καλύτερα.\nΟ ΣΥΡΙΖΑ ασχολείται κάπου 18 μήνες με το μάδημα της μαργαρίτας: «είμαι Αριστερά, δεν είμαι Αριστερά». Tην ίδια ώρα που ο «ακροδεξιός» και «νεοφιλελεύθερος» Κυριάκος έχει λεηλατήσει το Κέντρο και έχει διεισδύσει σημαντικά στον χώρο της Κεντροαριστεράς. Το βλέπουν, μπορούν να αντιδράσουν, έχουν κάποιο σχέδιο; Αγνωστο...\nΣτα διαλείμματα της μαργαρίτας, ο ΣΥΡΙΖΑ υποτίθεται ότι κάνει διεύρυνση. Προς τα πού, με ποιους, με τι όρους; Επίσης άγνωστο και κυρίως αόρατο μέχρι στιγμής. Τα ίδια πρόσωπα στις ίδιες ή παρεμφερείς θέσεις. Εκτός αν η εμβληματική αλλαγή ήταν η αμοιβαία μετάθεση Τζανακόπουλου με Σκουρλέτη. Αν είναι έτσι, sorry guys, δεν το πιάσαμε το υπονοούμενο.\nΣτο περιθώριο των προηγούμενων ευγενών ενασχολήσεων, ο ΣΥΡΙΖΑ ασκείται σε ένα νέο είδος αντιπολίτευσης: την αντιπολίτευση του «αχταρμά», του «ό,τι να ’ναι».\nΑρκούν δυο πρόσφατα παραδείγματα.\nΗ χρηματοδότηση του Endeavor (της Μαρέβας, εννοείται) σε κάποιον Κουτσολιούτσο, που δεν ήταν όμως ο κανονικός Κουτσολιούτσος της Folli Follie. Και το «στρίμωγμα» στον Μητσοτάκη να δώσει στη δημοσιότητα το ενοίκιο που πληρώνει στο… ιδιόκτητο σπίτι του στον Λυκαβηττό. Κουβέντες του καφενείου που επιχειρούν να αναδειχθούν σε πολιτικό λόγο. «Ο,τι του λαλεί...».\nΜπορούν να το γυρίσουν; Αγνωστο, επίσης. Ο ΣΥΡΙΖΑ διαθέτει ένα πολιτικό κεφάλαιο, ακόμη και στην τρέχουσα εποχή της μαργαρίτας. Τον Τσίπρα, ο οποίος διατηρεί ακόμη ηγετικότητα, χαρισματικότητα και ισχυρή επαφή με τον λαό. Ομως ένα κόμμα για να διεκδικήσει την εξουσία χρειάζεται τουλάχιστον τρία στοιχεία: τον αρχηγό, μια ηγετική ομάδα και ένα πολιτικό σχέδιο.\nΕίναι ορατό διά γυμνού οφθαλμού ότι τα άλλα δύο λείπουν. Καλή δουλειά λοιπόν το 2021...\nΣυνελήφθη ο Ασιάτης «Ελ Τσάπο» στην Ολλανδία - Ο βαρόνος ναρκωτικών με ετήσια έσοδα 70 δισ. δολαρίων\n«Πανδημία» αυθαιρεσιών στη Μύκονο - Με άδειες μικρής κλίμακας φτιάχνουν βίλες-«τέρατα»\nΣάρα Μπερνάρ και Αριστείδης Δαμαλάς: Φλογερό πάθος, καβγάδες και μορφίνη\nΟ χείριστος ΣΥΡΙΖΑ απεδείχθη πολύ καλύτερος, από τον άριστο ΣΥΡΙΖΑ, αν υπήρξε βέβαια ποτέ, κάτι τέτοιο...\nΑ ΧΑΧΑΧΑΧΑ!! Να δώσω τα συγχαρητήρια μου στον πανέξυπνο Συριζαιο που ξεβρακωσε το τρολακι. Εύγε μεγαλε! Αναγκασες το τρολ να επαναλάβει όλα τα σχόλια που εγραψε απο το πρωι! Μαργαρίτα βλεπω.. GK.. λέων... κλπ κλπ. Έτσι τώρα ξέρουμε με αποδείξεις ποια σχόλια έχουν γραφτεί απο το εμμισθου κυβερνητικό τρολακι που το πληρώνουν με τους φόρους μας...\nThanks δικέ μου! Νταξ' κλεισμένους μας εχει στο σπίτι ο Κουλης. Είπα να σκοτώσω λίγο την ώρα μου γλεντωντας το τρολι! Μη νομίσεις, δεν ηταν και τίποτα δύσκολο! Οποιοσδήποτε μπορεί να το κάνει. Είναι σαν να "κλέβεις Εκκλησία" με τον χαζούλη! Πέθανα στι γέλιο!!\nΕΡΓΑ "ΑΡΙΣΤΟΥ" ΚΟΥΛΗ\n86 εκατομμύρια σε "σκοιλ Ελικικου" , 120 εκατομμύρια σε Aegean 21 +18,5 εκατομμύρια στα μμε, ανεξέλεγκτο άνοιγμα Κορωνοτουρισμού, μεγάλος περίπατος, απροετοιμαστοι για το δεύτερο κύμα του ιού, μείωση δαπανών για την υγεία, καταστροφη της οικονομίας, οι Τούρκοι μας έχουν του κλωτσου και του μπάτσου .... Να συνεχίσω;; Μπιρω να γράφω έως αύριο.\nΤόσα κουτιά πίτσας έχεις,μην παν χαμένα :)\nΑπεδείχθη στην πράξη\nΟ χείριστος Συριζα είναι απείρως καλύτερος της άριστης (εαν υπήρχε κάτι τέτοιο...) Νέας Δημοκρατίας.\nΗ χείριστη Νέα Δημοκρατία είναι απείρως καλύτερη...\nΤου άριστου, (εάν υπήρχε...), Σύριζα.\nΟ καθείς και τα χαρίσματά του...\nΤα "χαρίσματα" του Τσίπρα :χαρισματικός ψεύτης, χαρισματικά διχαστικός χαρισματικά τοξικός ,χαρισματικά λαϊκιστής, χαρισματικά στρεψόδικος, χαρισματικά σοφιστής. Χαρισματικό καμένο χαρτί.\nΟ Τσίπρας, λέει... είναι χαρισματικός(!!!), εξακολουθεί να διατηρεί ηγετικότητα(!!!) και ισχυρή(!!!) επαφή με τον λαό! Που τα είδες όλα αυτά κύριε Τσεκούρα? Η μόνη επαφή που έχει, είναι με αυτούς, που ούτε το όνομά τους δεν μπορούν να γράψουν, χωρίς ορθογραφικό λάθος.\nΗ σημερινή πολιτική κατάσταση, (18 μήνες μετά τις εθνικές εκλογές).\nΣήμερα στην Ελλάδα υπάρχει ένα τεράστιο κόμμα, η Νέα Δημοκρατία, που κινείται στο 45 % - 50 % και διεκδικεί την απόλυτη πλειοψηφία των ψήφων, (έχοντας ήδη κατακτήσει το σημαντικότερο, δηλαδή την απόλυτη πλειοψηφία των βουλευτών). Ακολουθεί ένα μεσαίο κόμμα, ο Σύριζα, που κινείται στο 23 % - 26 %. Έπονται δυο μικρά κόμμα, το Κίνημα Αλλαγής και το ΚΚΕ, που κινούνται στο 6 % - 7 % και δύο ακόμα μικρότερα κόμματα, η Ελληνική Λύση και το Μέρα 25, που κινούνται στο 3 % - 4 %. Τα υπόλοιπα κομματίδια κινούνται κάτω του ορίου του 3 % και συνεπώς δεν μπορούν να εκπροσωπηθούν κοινοβουλευτικά.\nΤότε με το νοικιασμένο σπίτι του Τσίπρα στο Σούνιο σου έθεσα τρεις ερωτησουλες. Τις οποίες επι σειρά ημερών απέφυγες "οπως ο διάολος το λιβάνι". "Επαναλαμβάνω τρεις ερωτησουλες, που εδώ και μέρες δεν πήρα ακόμα σοβαρή απάντηση.. 1)Το περιφημο σπίτι του Βολταιρου γιατί εινσι δηλωμένο μόνο στη Γαλλία και ΟΧΙ στη χώρα μας; 2)Με ποιο τρόπο - πως αγοράστηκε; 3) η βίλα που είναι μεσοτοιχία με τον Χριστοφοράκο στη Πάρο, πως αποκτήθηκε;; Παρακαλώ θερμά τα λαλιστατα νουδουτρολ να απαντήσουν άμεσα. Όχι αργότερα ώστε να προλάβουν να ρωτήσουν - "πάρουνε γραμμή" τι να απαντήσουν.... " θα φιλοτιμηθεις να απαντήσεις ή πάλι θα τρέξεις με την ουρά στα σκέλια???\nΌταν η Ελληνική κυβέρνηση παλεύει με τα μέτρα που θέσπισε να αντιμετωπίσει την πανδημία ο ΣΥΡΙΖΑ κατά την προσφιλή του και γνωστή του τακτική χτυπάει εκ των έσω. Χωρίς προτάσεις, χωρίς σχέδιο, παρά μόνο με τον εμπρηστικό λόγο των στελεχών του. Ή γύμνια και η φτώχεια λόγων και έργων του ΣΥΡΙΖΑ αποτυπώνεται σε όλες τις δημοσκοπήσεις και θα φανεί και στις επόμενες Εθνικές εκλογές.\nΟταν εγινες κυβερνηση και ησουν το τιποτα στην αντιπολιτευση περιμενεις μηπως γινει κατι κακο να σε θυμηθουνε...Επειδη εισαι ...νεος ομως και πατριωτης οπως αυτον που εχετε να τριγυριζει στα υπογεια της κουμουνδουρου και δεν ξερει να γραψει την λεξη στα ελληνικα μονο στα ρωσικα ,θα καταλαβετε οτι η παραταξη που υπηρετει εντιμα την Ελλαδα διαχρονικα, ειναι η παραταξη που τα τελευταια 45 χρονια ειναι η ΝΕΑ ΔΗΜΟΚΡΑΤΙΑ...


Μπάσκετ - Οι ειδήσεις της ημέρας - 12/03/2020 | Sputnik Ελλάδα\n21:32 02 ΙΟΥΛΙΟY 2020\nΑυτός ο παίκτης της Ρεάλ Μαδρίτης βρέθηκε θετικός στον κορονοϊό\nΗ Ρεάλ Μαδρίτης έκανε γνωστό πως ένας παίκτης της ομάδας μπάσκετ της ισπανικής ομάδας βρέθηκε θετικός στον κορονοϊό και είναι ο Τρέι Τόμπκινς.\nEuroleague: Αναβάλλονται επ' αόριστον οι ευρωπαϊκοί αγώνες μπάσκετ λόγω κορονοϊού\nΤη διακοπή των πρωταθλημάτων μπάσκετ της Euroleauge αποφάσισε η διοργανώτρια αρχή. Νωρίτερα, είχε ανακοινωθεί πως θα γινόταν επικοινωνία με της ομάδες μπάσκετ που λαμβάνουν μέρος και τελικά αποφασίστηκε η διακοπή.\nΚορονοϊός: Προς αναβολή όλα τα παιχνίδια της Euroleague\nΗ Euroleague εξετάζει την προσωρινή αναστολή όλων των αγώνων της Euleague και του Eurocup, εν μέσω της επέκτασης του κορονοϊού στον πλανήτη.\nΚορονοϊός: Διεκόπη η σεζόν στο NBA - Παίκτης των Γιούτα Τζαζ βρέθηκε θετικός\n«Θύμα» του κορονοϊού COVID-19 έπεσε και η σεζόν του NBA αφού η Λίγκα ανακοίνωσε την Πέμπτη (12/03, ώρα Ελλάδας) την αναστολή του πρωταθλήματος μιας και βρέθηκε θετικό παίκτης των Γιούτα Τζαζ.


Μουρίνιο: Με ζηλεύουν γι αυτό με τιμώρησαν - Star.gr\nΑΘΛΗΤΙΚΑ - AUTO Παρασκευή, 3 Δεκεμβρίου 2010, 16:58\nΜουρίνιο: Με ζηλεύουν γι αυτό με τιμώρησαν\nΘεωρεί τιμητική την τιμωρία του από την UEFA\n«Ξεσπάθωσε» για άλλη μία φορά ο Μουρίνιο μετά την τιμωρία του από την UEFAγια την προτροπή του προς τους Ράμος και Τσάμπι Αλόνσο να πάρουν κόκκινη κάρτα στα τελευταία λεπτά του αγώνα με τον Άγιαξ ώστε να είναι καθαροί στη συνέχεια της διοργάνωσης.\n«Η γιαγιά μου, που έχει πεθάνει εδώ και πολλά χρόνια, πάντα μου έλεγε όταν ήμουν μικρός πως πρέπει να είσαι χαρούμενος όταν σε ζηλεύουν» είπε ο Πορτογάλος τεχνικός της Ρεάλ και πρόσθεσε: «Αυτό ισχύει στην περίπτωσή μου και χαίρομαι γι αυτό. Φαίνεται πως υπάρχουν άλλοι κανόνες για μένα και άλλοι για τους υπόλοιπους προπονητές. Εκείνοι κάνουν ό, τι θέλουν, εγώ όχι. Για μένα αυτή η τιμωρία είναι ιστορική».\nΣχολιάζοντας την απόφαση της UEFA ο Μουρίνιο δήλωσε: «Δεν επιτρέπεται να τιμωρηθώ για τα επόμενα τρία χρόνια. Για μένα δεν πρόκειται για ποινή, αλλά για μετάλλιο. Δεν επιτρέπεται πλέον να φεύγω από τα όρια της περιοχής μου, να πιάσω την μπάλα ή να μιλήσω στον τέταρτο διαιτητή, ενώ οι άλλοι προπονητές μπορούν. Εγώ παραμένω ο ίδιος, στα καλά και τα κακά. Δεν μπορώ να αλλάξω. Όταν έχεις μια ταυτότητα, πρέπει να παραμένεις πιστός σε αυτή».\nΟ προπονητής της Ρεάλ πάντως κινδυνεύει και με νέα ποινή, στο πλαίσιο του ισπανικού πρωταθλήματος, για το επεισόδιο που είχε με τον τεχνικό της Σπόρτινγκ Χιχόν, όπως αναφέρει δημοσίευμα της ισπανικής εφημερίδας «Marca».\nΣύμφωνα με το δημοσίευμα ο Μουρίνιο είχε κατηγορήσει τον Πρεσιάδο ότι «δώρισε» τον αγώνα με την Μπαρτσελόνα στους «μπλαουγκράνα», ενώ ο τεχνικός της Χιχόν του απάντησε «είσαι κάθαρμα».


Καλύτερες των προσδοκιών οι πωλήσεις α΄ τριμήνου της L’Oreal | SBC TV\nΚαλύτερες των προσδοκιών οι πωλήσεις α΄ τριμήνου της L’Oreal\nΆνοδο καταγράφει η μετοχή της L’Oreal καθώς η γαλλική εταιρεία καλλυντικών ανακοίνωσε τις πωλήσεις α΄ τριμήνου που ήταν υψηλότερες των προσδοκιών.\nΗ μετοχή ενισχύεται 1,5%, και είναι μεταξύ των μεγαλύτερων κερδισμένων στον δείκτη CAC 40 του χρηματιστηρίου του Παρισιού.\nΑργά χθες το βράδυ η L’Oreal ανακοίνωσε υψηλότερη του αναμενόμενου αύξηση των πωλήσεων α΄ τριμήνου.\nΟι πωλήσεις ενισχύθηκαν 11,4% στα 7,6 δισ. ευρώ, και διαμορφώθηκαν υψηλότερα 7,7% σε συγκρίσιμη βάση.\n“ΟΙ συγκρίσιμες πωλήσεις για το 2019 εμφάνισαν θετική έναρξη, ενισχυμένες από την Ασία”, αναφέρει η χρηματιστηριακή Liberum.


Nerds και procedurals: Αυτές είναι οι νέες σειρές του CBS | FLIX\n15 Μάι 2014 Θοδωρής Δημητρόπουλος\nΣτη διάρκεια αυτής της εβδομάδας τα 5 μεγάλα δίκτυα της αμερικάνικης τηλεόρασης CBS, FOX, ABC, NBC, CW) θα παρουσιάσουν τα πρόγράμματα της επόμενης σεζόν στους δημοσιογράφους, κι εμείς θα είμαστε εδώ για να τα σχολιάζουμε. Μετά από κάθε ανακοίνωση θα παραθέτουμε το πρόγραμμα για τη νέα σεζόν και μαζί όλους τους νέους πιλότους με αξιολογική σειρά από εκείνον που περιμένουμε περισσότερο σε εκείνον που θα έχουμε ξεχάσει όταν κλείσουμε αυτό το tab.\nA, το γνώριμο, ασφαλές CBS της καρδιάς μας. Procedurals, μανιακοί δολοφόνοι, NCIS, κωμωδίες που έχουν τεράστια επιτυχία χωρίς να καταλαβαίνω γιατί. Αλλά όμως! Και σειρές που εκμεταλλεύονται στο έπακρο τις δυνατότητες του μέσου παραδίδοντας αφηγήσεις πολύπλοκες και απαιτητικές, παραμένοντας πιστές στη φόρμουλα.\nTo CBS, το δίκτυο των παππούδων, συνεχίζει να χρησιμοποιεί τη σταθερότητα για να παραδίδει κρυφά εξαιρετικές σειρές, μέσα φυσικά σε ένα περιτύλιγμα επανάληψης. Το να μπορέσεις με την πρώτη ματιά να ξεχωρίσεις τα καλά από τα υποσχόμενα δεν είναι εύκολο, όμως θα το επιχειρήσουμε.\nΣτην πραγματικότητα η πιο ενδιαφέρουσα κίνηση του CBS φέτος ήταν μία που δεν έκανε: Η επιλογή να μην προχωρήσει με το spin-off «How I Met Your Dad» των Μπέις και Τόμας, με πρωταγωνίστρια την Γκρέτα Γκέργουιγκ. Ακούστηκε πως υπήρχαν μεγάλες δημιουργικές διαφωνίες, τόσο μεγάλες ώστε το CBS να μην επιλέξει μια σειρά που όλοι θεωρούσαν σίγουρη.\n(Επικρατέστερη θεωρία βάσει όσων ακούγονται: Ο χαρακτήρας της Γκέργουιγκ περνά διαζύγιο στον πιλότο και, μέσα από μια δύσκολη συναισθηματική κατάσταση, τα κουστούμια του δικτύου πιθανώς φοβήθηκαν πως μπορεί να βγει ως μη άμεσα συμπαθής στο κοινό. Τελοσπάντων, ίσως μη μάθουμε ποτέ.)\nΤο CBS ζήτησε να γυριστεί νέος πιλότος, οι δημιουργοί αρνήθηκαν, και τώρα η σειρά μένει εκτός προγράμματος, αλλά υποψιάζομαι πως δε θα σταματήσουμε να ακούμε για αυτό: Όλο και κάποιο άλλο δίκτυο θα ενδιαφερθεί, και πιθανώς και όλο αυτό το παιχνίδι μπλόφας ανάμεσα στους Μπέιζ/Τόμας και CBS να λήξει. Άλλες κωμωδίες του CBS που επηρεάζονται με τη φετινή ανακοίνωση του προγράμματος: Το «Two and a Half Men» θα έχει φέτος την τελευταία του σεζόν, ενώ το «Big Bang Theory» θα συνεχίσει να έχει επιτυχία δίχως να καταλαβαίνω γιατί, αλλά για το πρώτο δίμηνο της σεζόν θα την έχει τις Δευτέρες, στο παλιό του δηλαδή σπίτι, επειδή Σεπτέμβρη και Οκτώβρη τις Πέμπτες το CBS θα δείχνει NFL.\nΚαι τώρα που καθαρίσαμε με όλες τις σημειώσεις πάμε να δούμε τα τρέιλερ των νέων σειρών, με την υποσημείωση πως το «Extant» είναι στην πραγματικότητα σειρά του ερχόμενου καλοκαιριού, ενώ δύο σημαντικές προσθήκες δεν έχουν ακόμα τρέιλερ online. (Και κατατάσσονται παρακάτω βάσει αέρα κοπανιστού.)\nΠρώτα, βλέπουμε συνοπτικά το πρόγραμμα για τη νέα σεζόν.\nΔΕΥΤΕΡΑ: «The Big Bang Theory» / «2 Broke Girls», «Mom», «Scorpion», «NCIS: Los Angeles»\nΤΡΙΤΗ: «NCIS», «NCIS: New Orleans», «Person of Interest»\nΤΕΤΑΡΤΗ: «Survivor», «Criminal Minds», «Stalker», «Black-ish», «Nashville»\nΠΕΜΠΤΗ: (από 30 Οκτωβρίου) «The Big Bang Theory», «The Millers», «Two and a Half Men», «The McCarthys», «Elementary»\nΠΑΡΑΣΚΕΥΗ: «The Amazing Race», «Hawaii Five-0», «Blue Bloods»\nΚΥΡΙΑΚΗ: «Madam Secretary», «The Good Wife», «CSI» / «CSI: Cyber»\nΜόνο δύο κωμωδίες (η μία χειμώνα προς άνοιξη), πολλά procedurals και spin-offs, αλλά και 2-3 ενδιαφέρουσες ιδέες.\n1) «Battle Creek»\nΕίναι ένα παλιό προ δεκαερίας σενάριο του Βινς Γκίλιγκαν που ξεθάφτηκε από κάποιο σκονισμένο συρτάρι μετά το «Breaking Bad». Είναι καλό αυτό; Κακό; Δυο μπάτσοι με εντελώς διαφορετικές κοσμοθεωρίες πρέπει να έρθουν αντιμέτωποι με έναν πράκτορα του FBI που έρχεται φανταχτερός και άνετος στα λημέρια τους στο Μίσιγκαν. Θα είναι procedural φυσικά, αλλά αν κάποιο από τα φετινά procedurals του CBS μοιάζει ικανό να ακολουθήσει στα περίπλοκα μονοπάτια των «Elementary», «Person of Interest» και «Good Wife», είναι αυτό, σωστά;\nΒγάζει κάτι από «True Detective» συναντά «Twin Peaks»; Αλλά με λίγη περισσότερη αίσθηση pulp χιούμορ; Δεν ξέρω, τυχαία πράγματα λέω, δεν έχουμε κάτι στο οποίο να βασιστούμε. Αλλά αν ένα κανάλι που ξέρει να βγάζει καλά procedurals, εγγυήθηκε 13 επεισόδια σε ένα procedural από τον δημιουργό του «Breaking Bad», εγώ θα είμαι εκεί.\n2) «Madam Secretary»\nΑ, μιλώντας για «Good Wife», είναι προφανές πως το CBS εδώ στοχεύει στο ίδιο ακριβώς κοινό, με μια παρόμοιας λογικής προσέγγιση αλλά σε πολιτικό σκηνικό. Η Νίνα Τάσλερ, πρόεδρος του καναλιού, είπε πως η Τία Λεόνι έχει προσεγγιστεί για τηλεοπτικούς ρόλους ασταμάτητα εδώ και μια δεκαετία αλλά ποτέ δεν δέχτηκε, μέχρι που διάβασε αυτό. Καλό μοιάζει, θα το δοκιμάσουμε.\n3) «Odd Couple»\nΆλλος ένα υποσχόμενος τίτλος που όμως δε βασίζεται σε κάτι πέραν του ονόματος ενός εμπλεκόμενου. Είναι μια τηλεοπτική επανεκτέλεση του κλασικού «Odd Couple», αλλά με τον Μάθιου Πέρι στο ρόλο του Όσκαρ αλλά και δημιουργικά μπλεγμένο καθώς θα συν-γράφει σενάρια. Δεν ξέρω πόσο καλό θα είναι αυτό αλλά η αλήθεια είναι πως ο Μάθιου Πέρι είναι πάντα φανταστικός σε ό,τι έχει παίξει μετά το «Friends», και πάντα θέλω να τον βλέπω σε καινούρια πράγματα. Ας ελπίσουμε πως θα ξαναβρεί την επιτυχία που δικαιούται αργά ή γρήγορα.\nΗ μόνη ιδιοφυία εδώ είναι ο Τζάστιν Λιν, #amirite\nΑυτό μου φαίνεται σαν το «Big Bang Theory» να παντρεύτηκε με το «CSI» αλλά γυρισμένο σαν μπλοκμπάστερ. Θα το δω γιατί είμαι completist του Λιν (να μια φράση που δεν περίμενες να διαβάσεις σήμερα το πρωί όταν ξυπνούσες) αλλά από εκεί και πέρα φαίνεται σαν υπερβολικά procedural και γεμάτο κλισέ χαρακτήρες για να έχει μεγάλο ενδιαφέρον. Ποτέ δεν ξέρεις ωστόσο, τα πάντα θα εξαρτηθούν από τη διάθεση των showrunners καθώς προχωράμε. Επίσης παίζει η Κάθριν Μακφί στο ρόλο της μητέρας ενός παιδιού-ιδιοφυίας το οποίο ακούγεται χαζό όσο ακούγεται και τέλειο.\nΚλίνω προς το ναι.\nΔεν ξέρω γιατί βρίσκεται εδώ αυτό το ‘event’ εφόσον ξεκινάει το καλοκαίρι, αλλά τελοσπάντων, λίγο από «Σφαίρα», λίγο από «Gravity», λίγο από «Alien», λίγο από «A.I.», λίγο από «The Forgotten» (;!), λίγο απ’όλα και γίναμε. Είναι από αυτές τις σειρές που θα τους δώσουμε σημασία επειδή παίζονται καλοκαίρι.\n6) «The McCarthys»\nΗ ιδέα ενός σίτκομ αφιερωμένου σε μια οικογένεια πωρωμένων με τα αθλητικά μου είναι προφανώς πολύ ευχάριστη, κι επειδή οι κωμωδίες μπορεί να βρουν την ταυτότητά τους 10 επεισόδια ή 20 μετά, δε θα το αποκλείσω κιόλας. Αλλά βάσει όσων βλέπουμε εδώ… άβολο. Δεν υπάρχει καν σοβαρό punchline εκεί μέσα. Χάλια.\nΕπίσης εγώ ξενυχτάω για τα πλέι-οφ του ΝΒΑ και βλέπω το «Good Wife» πάντα πρώτο πράγμα Δευτέρα πρωί. Οι δημιουργοί της σειράς θα μπερδευτούν πάρα πολύ αν με γνωρίσουν.\n7) «CSI: Cyber»\nΗ Πατρίσια Αρκέτ θα πρωταγωνιστήσει στο νέο spin-off του «CSI» με εναλλακτικό τίτλο «CSI: Γουάου, Το Ίντερνετ».\n8) «NCIS: New Orleans»\nΔεν ξέρω πόσα κλισέ για τη Νέα Ορλεάνη μπορούν να χωρέσουν μέσα σε ένα λεπτό αλλά δε νομίζω να είναι περισσότερα από αυτά.\nΤο «Following» είναι για μένα η χειρότερη σειρά που παίζεται αυτή τη στιγμή στο FOX και το «Criminal Minds» η χειρότερη που παίζεται αυτή τη στιγμή στο CBS. Το «Stalker» μοιάζει κάτι ανάμεσα στα δύο οπότε πραγματικά, δε θα πάρω.\nΠροηγούμενο Κάννες 2014: Αναζητώντας τον Μάικ Λι στο «Mr. Turner» Επόμενο Προτείνοντας ταινίες σε έναν μελλοθάνατο!


Ξενοδοχεία σε Gehlberg, Γερμανία | Προσφορές διακοπών από 42 EUR ανά βράδυ | iBooked.gr\n83 ξενοδοχεία σε Gehlberg\nΑναζητήστε ξενοδοχεία και άλλα καταλύματα σε Gehlberg\nHotel Zum Schneekopf GehlbergΞενοδοχείο\nΔιαθέτοντας 20 δωμάτια και υπέροχη θέα σε Δάσος Thuringian, το ξενοδοχείο βρίσκεται κοντά σε σταθμό των τρένων.\nGasthaus & Pension Zum Hirsch GehlbergΠανσιόν\nΜε θέα στον κήπο, το διαμέρισμα βρίσκεται σε θορυβώδη περιοχή της πόλης Gehlberg κοντά σε Glasmuseum.\nΤο ξενοδοχείο διαθέτει δωρεάν στάθμευση και σάουνα, σε μικρή απόσταση από Am Ritter.\nApartments Zum GlasmacherΔιαμέρισμα\nΜε θέα στον κήπο, το διαμέρισμα είναι εξοπλισμένο με μικρή κουζίνα και βεράντα, αλλά και είναι ιδανικό για όσους επιθυμούν να επισκεφθούν Glasmuseum.\nHaus Bergwiese Ξενοδοχείο GehlbergΔιαμέρισμα\nWurzelknurzel Ξενοδοχείο GehlbergΒίλα\nCozy Holiday Home In Gehlberg With Private TerraceΒίλα\nΠροσφέροντας κουζίνα εξοπλισμένη με φούρνο μικροκυμάτων και πλυντήριο πιάτων, αυτή η βίλα βρίσκεται κοντά σε Grosser Beerberg.\nComfortable Chalet Near Forest In GehlbergΒίλα\nPeaceful Holiday Home In The Thuringian ForestΒίλα\nΠαρόμοια καταλύματα κοντά σε Gehlberg\nΠροβολή στο χάρτη5.7 χλμ. από Gehlberg5.7 χλμ. από Κέντρο Πόλης\nΠροβολή στο χάρτη4.6 χλμ. από Gehlberg4.6 χλμ. από Κέντρο Πόλης\nChalet Sonnenhang OberhofΞενοδοχείο επιπλωμένων διαμερισμάτων\nΠροβολή στο χάρτη5.9 χλμ. από Gehlberg5.9 χλμ. από Κέντρο Πόλης\nΔιαθέτοντας σκι σε χιόνι και πίνγκ-πόνγκ, το ξενοδοχείο βρίσκεται κοντά σε Thüringer Wintersportzentrum Oberhof καθώς και Kath. Pfarramt.\nΠροβολή στο χάρτη5.1 χλμ. από Gehlberg5.1 χλμ. από Κέντρο Πόλης\nΠροβολή στο χάρτη8.9 χλμ. από Gehlberg8.9 χλμ. από Κέντρο Πόλης\nΤοποθετημένο κοντά σε Exotarium, το ξενοδοχείο διαθέτει πιάτα της τοπικής κουζίνας που σερβίρονται σε παραδοσιακό εστιατόριο.\nVilla Silva - OberhofΞενοδοχείο\nΠροβολή στο χάρτη5.8 χλμ. από Gehlberg5.8 χλμ. από Κέντρο Πόλης\nΣε μικρή απόσταση από Wintersportmuseum Oberhof, το ξενοδοχείο με 15 δωμάτια περιλαμβάνει εσωτερική πισίνα και βιβλιοθήκη, καθώς και μπάρμπεκιου εστιατόριο που σερβίρει πιάτα διεθνούς κουζίνας.\nΠροβολή στο χάρτη7.9 χλμ. από Gehlberg7.9 χλμ. από Κέντρο Πόλης\nΤοποθετημένο κοντά σε Exotarium Oberhof, το ξενοδοχείο διαθέτει πιάτα της τοπικής κουζίνας που σερβίρονται σε παραδοσιακό εστιατόριο.\nΠροβολή στο χάρτη8.0 χλμ. από Gehlberg8.0 χλμ. από Κέντρο Πόλης\nFerien Appartements Am Berghotel OberhofΞενοδοχείο επιπλωμένων διαμερισμάτων\nΤο ξενοδοχείο διαθέτει 12 δωμάτια και σπα και σάουνα, ενώ τα πλησιέστερα σημεία ενδιαφέροντος είναι Wintersportmuseum Oberhof και ο σιδηροδρομικός σταθμός.\nPension Haus SaarlandΞενοδοχείο\nΠροβολή στο χάρτη5.3 χλμ. από Gehlberg5.3 χλμ. από Κέντρο Πόλης\nΑυτό το ξενοδοχείο είναι χτισμένο σε μεσογειακό στιλ και βρίσκεται σε μικρή απόσταση από Exotarium Oberhof.\nΠροβολή στο χάρτη5.2 χλμ. από Gehlberg5.2 χλμ. από Κέντρο Πόλης\nΣτην περιοχή Oberhof αυτό το διαμέρισμα 10 δωματίων αποτελεί την ιδανική βάση για επισκέψεις σε Exotarium Oberhof.\nHotel & Pension TraumblickΞενοδοχείο\nΠροβολή στο χάρτη4.9 χλμ. από Gehlberg4.9 χλμ. από Κέντρο Πόλης\nΣε θορυβώδη περιοχή κοντά σε Exotarium, το διαμέρισμα προσφέρει υπέροχη θέα και βεράντα.\nΠροβολή στο χάρτη6.7 χλμ. από Gehlberg6.7 χλμ. από Κέντρο Πόλης\nΑυτό το διαμέρισμα βρίσκεται στην χιονοδρομική συνοικία της πόλης και διαθέτει ηλιόλουστη βεράντα, καθώς και παιδική χαρά και επιτραπέζια παιχνίδια για τους επισκέπτες με παιδιά.\nPension Haus Am WaldesrandΠανσιόν\nΑυτό το κατάλυμα προσφέρει εύκολη πρόσβαση σε Thüringer Wintersportzentrum Oberhof και απέχει 40 λεπτά με το αυτοκίνητο από το αεροδρόμιο Erfurt, διαθέτοντας επίσης κοινό σαλόνι και βιβλιοθήκη.\nΠροβολή στο χάρτη7.7 χλμ. από Gehlberg7.7 χλμ. από Κέντρο Πόλης\nΑυτό το παραδοσιακό κατάλυμα με βεράντα βρίσκεται στην πόλη Oberhof (Thuringia), κοντά σε Rennsteiggarten Oberhof.\nApartment Johanna OberhofΔιαμέρισμα\nΤοποθετημένο στην πόλη Oberhof (Thuringia) και σε μικρή απόσταση με τα πόδια από Kath. Pfarramt, αυτό το διαμέρισμα περιλαμβάνει μασάζ σε όλο το σώμα, μασάζ πλάτης και μασάζ ποδιών.\nCafe Restaurant & Pension Haus FloraΠανσιόν\nΤο ξενοδοχείο διαθέτει δωρεάν στάθμευση, υποαλλεργικά δωμάτια και χρηματοκιβώτιο, σε μικρή απόσταση από Exotarium Oberhof.\nΠροβολή στο χάρτη6.0 χλμ. από Gehlberg6.0 χλμ. από Κέντρο Πόλης\nΠροβολή στο χάρτη7.3 χλμ. από Gehlberg7.3 χλμ. από Κέντρο Πόλης\nΜε κουζίνα και βεράντα, το ξενοδοχείο απέχει 35 λεπτά με το αυτοκίνητο από το αεροδρόμιο Erfurt.\nΤο ξενοδοχείο διαθέτει δωρεάν στάθμευση, ηλιόλουστη βεράντα και ειδικό χώρο για καπνιστές, σε μικρή απόσταση από Fallbachlift.\nΠροβολή στο χάρτη5.4 χλμ. από Gehlberg5.4 χλμ. από Κέντρο Πόλης\nΜπορείτε να κάνετε πεζοπορία, σκι και ποδηλασία στο ξενοδοχείο που βρίσκεται κοντά σε Grenzadler καθώς και Exotarium Oberhof.\nΤο ξενοδοχείο διαθέτει υποαλλεργικά δωμάτια και χρηματοκιβώτιο, σε μικρή απόσταση από Kath. Pfarramt.\nΑκριβώς έξω από στάση λεωφορείου, αυτό το διαμέρισμα 45 μ² μπορεί να φιλοξενήσει 2 επισκέπτες που επιθυμούν να επισκεφθούν Rennsteiggarten Oberhof.\nΑυτό το διαμέρισμα 48 μ² είναι ήσυχα τοποθετημένο δίπλα σε Rennsteiggarten Oberhof και προσφέρει μικρή κουζίνα.\nΤοποθετημένο σε ήσυχη περιοχή κοντά σε σταθμό τρένων, το κατάλυμα προσφέρει γρήγορη πρόσβαση σε Rennsteiggarten Oberhof.\n"Ferienhaus 3" Meyersgrund Im Thuringer Wald Βίλα IlmenauΒίλα\nΠροβολή στο χάρτη4.8 χλμ. από Gehlberg4.8 χλμ. από Κέντρο Πόλης\nΠροσφέροντας κουζίνα με ηλεκτρικό βραστήρα, πλυντήριο πιάτων και ψυγείο, αυτή η βίλα βρίσκεται κοντά σε Gabelbach.\nPension Haus Barbara Oberhof Oberhof Διαμέρισμα\n"Ferienhaus 2" Meyersgrund Im Thuringer Wald Βίλα IlmenauΒίλα\n"Bungalow 278" Meyersgrund Im Thuringer Wald Βίλα IlmenauΒίλα\nΠροβολή στο χάρτη7.2 χλμ. από Gehlberg7.2 χλμ. από Κέντρο Πόλης\nPension Danzer Oberhof Διαμέρισμα\nΠροβολή στο χάρτη7.8 χλμ. από Gehlberg7.8 χλμ. από Κέντρο Πόλης\nΠροβολή στο χάρτη8.1 χλμ. από Gehlberg8.1 χλμ. από Κέντρο Πόλης\n"Bungalow 320" Meyersgrund Im Thuringer Wald Βίλα IlmenauΒίλα\nΣε απόσταση 2.7 χλμ από Aussichtsplattform "Grosser Hermannstein", Βίλα προσφέρει τοξοβολία, ιππασία και πεζοπορία.\nΠροβολή στο χάρτη8.4 χλμ. από Gehlberg8.4 χλμ. από Κέντρο Πόλης\nFerienwohnung Fugmann Oberhof Διαμέρισμα\nFerienwohnung Villa Parkblick Oberhof Βίλα\nHaus Ohragrund Ξενοδοχείο Oberhof Διαμέρισμα\nApartment Ohragrund Oberhof Oberhof Διαμέρισμα\nHaus Pia Ξενοδοχείο Oberhof Διαμέρισμα\nΠροβολή στο χάρτη8.3 χλμ. από Gehlberg8.3 χλμ. από Κέντρο Πόλης\n"Bungalow 7" Meyersgrund Im Thuringer Wald Βίλα IlmenauΒίλα\nΣε απόσταση 1.9 χλμ από Thuringian Forest, Βίλα προσφέρει σκι σε χιόνι και πεζοπορία.\nΑπό την ηλιόλουστη βεράντα του διαμερίσματος, που βρίσκεται δίπλα σε Lütschetalsperre Dam, οι επισκέπτες μπορούν να θαυμάσουν την θέα σε βουνό.\n"Ferienhaus 5" Meyersgrund Im Thuringer Wald Βίλα IlmenauΒίλα\nΣε απόσταση 1.9 χλμ από Thuringian Forest, Βίλα προσφέρει πεζοπορία και ιππασία.\n"Bungalow 317" Meyersgrund Im Thuringer Wald Βίλα IlmenauΒίλα\nΣε απόσταση 3.1 χλμ από Goethehauschen, Βίλα προσφέρει σκι σε χιόνι, ιππασία και πεζοπορία.\n"Bungalow 230" Meyersgrund Im Thuringer Wald Βίλα IlmenauΒίλα\nΣε απόσταση 2.7 χλμ από Aussichtsplattform "Grosser Hermannstein", το σπίτι διακοπών προσφέρει πεζοπορία, τοξοβολία και ποδηλασία.\n"Bungalow 250A" Meyersgrund Im Thuringer Wald Βίλα IlmenauΒίλα\nΣε απόσταση 3.1 χλμ από Goethehauschen, Βίλα προσφέρει σκι σε χιόνι, τοξοβολία και πεζοπορία.\n"Bungalow 251A" Meyersgrund Im Thuringer Wald Βίλα IlmenauΒίλα\n"Bungalow 312" Meyersgrund Im Thuringer Wald Βίλα IlmenauΒίλα\nΒίλα διαθέτει πλήρως εξοπλισμένη κουζίνα μαζί με 1 υπνοδωμάτια και βρίσκεται κοντά σε Aussichtsplattform "Grosser Hermannstein".\n"Bungalow 313" Meyersgrund Im Thuringer Wald Βίλα IlmenauΒίλα\nΤο σπίτι διακοπών διαθέτει κοινόχρηστη κουζίνα μαζί με 1 υπνοδωμάτια και βρίσκεται κοντά σε Gabelbach.\n"Bungalow 314" Meyersgrund Im Thuringer Wald Βίλα IlmenauΒίλα\n"Bungalow 316" Meyersgrund Im Thuringer Wald Βίλα IlmenauΒίλα\nGrosser Finsterberg απέχει 3.3 χλμ από αυτή τη βίλα που προσφέρει 1 υπνοδωμάτια και κοινόχρηστη κουζίνα.\nGehlberg05.12 - 06.12.2020\nΑιολιδες Λιμνη Πλαστηρα\nHotel CyprusAmorgos HotelΕνοικιαζομενα Δωματια ΣυβοταAthens Airport HotelΛιμνη Δοξα ΔιαμονηΑνάκτορο ΧόφμπουργκΛεπτοκαρυα Ενοικιαζομενα ΔωματιαΕνοικιαζομενα Σπιτια ΧαλανδριΚαταλυματα Κοινωνικου ΤουρισμουGreek Hotels


Ενημερωτική ημερίδα για την έρευνα και την εκμετάλλευση των υδρογονανθράκων στην ευρύτερη περιοχή, διοργανώνει την ερχόμενη εβδομάδα η Περιφέρεια Δυτικής…\nΚέντρο διαχείρισης πιθανών κρουσμάτων Έμπολα στο λιμάνι της Πάτρας\nΣταθμός διαχείρισης πιθανών κρουσμάτων του θανατηφόρου ιού Έμπολα μέσα στο λιμάνι της Πάτρας, θα δημιουργηθεί τις προσεχείς ημέρες από τον Οργανισμό Λιμένος και την Διεύθυνση Υγείας της Περιφέρειας Δυτικής Ελλάδας.\nΕλεύθερη στους πολίτες η παρέλαση στην Πάτρα!\nΕπιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη»\nκαι ο θετικός περιβαλλοντικός αντίκτυπος του, για τη Δυτική Ελλάδα\nΣυνεδριάζει εκτάκτως την Πέμπτη η Οικονομική Επιτροπή της περιφ. Δυτικής Ελλάδας\nΔημοπρατείται τη Δευτέρα ο αυτοκινητόδρομος Πάτρα - Πύργος\nΤαρακουνήθηκε η Πάτρα!\nΗμίγυμνες κομμώτριες στην Πάτρα: Με μισθό 2000 ευρώ αναλαμβάνουν δράση!\nΓια ποιο πράγμα πηγαίνει ένας άνδρας σε ένα κομμωτήριο; Προφανώς για να κουρευτεί, άντε και να ξυριστεί.


αλεπού του Ολύμπου: Η αλεπού και ο κόρακας!\nΜια φορά κι ένα καιρό, ζούσε μια παμπόνηρη αλεπού, η κυρά-Μαριώ, μαζί με τα δυο μικρά αλεπουδάκια της. Ένα πρωί αφού σκούπισε και συγύρισε το σπίτι της, είπε στα παιδιά της που έπαιζαν καθισμένα στο δάπεδο:\n-Παιδιά μου για το μεσημέρι δεν έχει φαγητό. Θα κατέβω στο χωριό, να πάρω κάτι να φάμε.\n-Εγώ θέλω να μου φέρεις έναν αληθινό κόκκορα, είπε το ένα αλεπουδάκι.\n-Εγώ θέλω μια αληθινή χήνα είπε το δεύτερο.\n-Μην ανησυχείτε θα σας φέρω το καλύτερο φαγητό. Μα μέχρι να γυρίσω φροντίστε να είστε φρόνιμα, και να προσέχετε. Να μην ανοίξετε τη πόρτα και έρθει ο λύκος και σας φάει.\nΚι αφού τους έδωσε τις μητρικές συμβουλές, έβαλε τα καλά της, φτιάχτηκε μια και θα είχε πολύ κόσμο στο παζάρι, κι έφυγε σκεφτική.\nΤα αλεπουδάκια το.... έριξαν στο παιχνίδι, μέχρι να γυρίσει η μητέρα τους.\nΑυτό που προβλημάτιζε την κυρά-Μαριώ ήταν, πώς θα έπαιρνε φαγητό για τα παιδιά της, χωρίς λεφτά.\nΣτο μεταξύ δύο κόρακες πάνω στα κλαδιά ενός δέντρου κουβέντιαζαν. Τι θα φάμε σήμερα; αναρωτιόνταν και αυτοί...\nΜια καρακάξα που τους άκουσε τους είπε ότι περνώντας από το παζάρι, είδε του κόσμου τα καλά. Θα πετούσε χαμηλά τους είπε, μήπως και αρπάξει κάτι, αλλά φοβήθηκε.\nΟ ένας κόρακας μόλις το άκουσε, πέταξε προς το χωριό.\nΈνας μπακάλης, κουβέντιαζε με μια γυναίκα, και δίπλα του στο πάγκο, ήταν αραδιασμένα λαχταριστά και ευωδιαστά μεγάλα κομμάτια τυρί.\nΟ κόρακας ήταν τόσο πεινασμένος, που δεν δίστασε, την ώρα που ο μπακάλης πρόσεχε τη πελάτισσα, έκανε βουτιά και άρπαξε ένα μεγάλο κομμάτι τυρί με το ράμφος του.\nΟ μπακάλης γύρισε, τον είδε και έβαλε τις φωνές:\n-Το πουλί, ο κόρακας, μου άρπαξε το τυρί!\n-Καλά να πάθεις του είπε η πελάτισσα, να μάθεις να πουλάς τόσο ακριβά!\nΟ μπακάλης έτρεχε πίσω από το κόρακα, φωνάζοντας ότι θέλει πίσω το τυρί του\nΜα πού να φτάσει το κόρακα, που πέταξε μακριά πίσω από κάτι δέντρα.\nΗ αλεπού μας, είχε κουραστεί από το περπάτημα και κάθισε κάτω από ένα δέντρο να ξαποστάσει. Την ώρα που ήταν έτοιμη να σηκωθεί για να συνεχίσει το δρόμο της, ακούει ένα φρρρρρ... από πάνω από τα κλαδιά του δέντρου. Κάνει έτσι το κεφάλι της, και βλέπει ένα κόρακα με ένα μεγάλο κομμάτι τυρί στο ράμφος.\nΑμέσως σκέφτηκε ότι αυτό το τυρί ήταν ότι χρειαζόταν για να χορτάσει αυτή και τα αλεπουδάκια της, και αποφάσισε να το αποκτήσει.\nΚατάλαβε ότι μόνο με πονηριά θα το έπαιρνε από το κόρακα.\nΣηκώθηκε πήρε τη τσάντα της, και τότε έκανε σαν να τον είδε μόλις εκείνη τη στιγμή.\n-Ω ...καλημέρα κυρ-Κόρακα! του είπε. Εδώ είσαι και δεν μιλάς;\nΜα πώς να μιλήσει ο κόρακας που είχε στο στόμα του το τυρί.\n-Καλέ....εσένα σε έχω ξαναδεί...Ναι, ναι, δε κάνω λάθος. Καθόσουν ένα πρωί, κοντά στο σπίτι μου, στη κορυφή ενός κυπαρισσιού και κελαηδούσες. Και τι ωραίο κελάηδημα που έκανες!\nΚαλύτερα κι από αηδόνι.Σε άκουγα και δε πίστευα στα αυτιά μου. Πιο όμορφη φωνή δεν έχει σίγουρα άλλο πουλί στο κόσμο.\nΟ κόρακας την άκουγε με προσοχή και του άρεσαν πολύ τα παινέματα της.\n-Μα θέλεις να σου δείξω πώς κελαηδούσες; συνέχισε η κυρά-Μαριώ. Κάπως έτσι...\nΣτάθηκε στα δύο της πόδια, και άρχισε να... τραγουδάει.\n-Αχ ....εγώ δεν τα καταφέρνω.., αλλά και τι δε θα έδινα, για να ακούσω το γλυκό σου κελάηδημα πάλι, που δε μπόρεσα να το ξεχάσω.\nΟ κόρακας φοβερά κολακευμένος, αμέσως αποφάσισε να της κάνει το χατήρι.\nΆνοιξε το στόμα του και άρχισε να κελαηδά, όμως την ώρα που άνοιξε το ράμφος, το τυρί του έφυγε από το στόμα, και έπεσε κατευθείαν ....στην ανοικτή τσάντα της κυρά-Μαριώς.\nΕκείνη την έκλεισε μεμιάς, και άρχισε να τρέχει, γελώντας και φωνάζοντας στο δυστυχή κόρακα:\n-Γεια σου κόρακα με τη χειρότερη φωνή του κόσμου, που πίστεψες ότι ξεπερνάς κι ένα αηδόνι. Άλλη φορά να προσέχεις τα παινέματα, γιατί πολλές φορές παινεύουν εκείνοι που θέλουν το κακό του άλλου. Αν δεν κολακευόσουν δεν θα άνοιγες το στόμα σου για να σου πέσει το τυρί. Εγώ θα χορτάσω με αυτό τη πείνα τη δική μου και θα ταΐσω και τα δυο μου παιδιά. Ας είσαι καλά που είσαι τόσο εύπιστος στα ψεύτικα παινέματα των άλλων.\nΈφυγε, και ο κόρακας έμεινε πεινασμένος να κλαίει για το πάθημα του.\nΖητάμε άμεση ρευστότητα ζητούν ασημικά, νέο Μνημόν...\nΞεκίνησε Επανάσταση στο Γουισκόνσιν των ΗΠΑ. Τώρα ...\nΓενετική: ο πιο «καυτός» τομέας επιστημονικής έρευ...\nΑν εισαι μικρος....Ε.. τοτε καλα!!! Δεν πειραζει.....\nΠοσο ευκολα μπορουν να σας κλεψουν το αυτοκινητο!!...


Για 11 παρεμβάσεις για την επόμενη μέρα στην Αιτωλοακαρνανία έκανε λόγο ο Κατσιφάρας - AgrinioNews\nΟ κ. Κατσιφάρας ερωτήθηκε για την απουσία του από τη σημερνή παράδοση του πρώτου τμήματος του οδικού άξονα Ακτιο – Αμβρακία. Ανέφερε πως ενημέρωσε τον υπουργό Υποδομών κ. Σπίρτζη σχετικά με την απουσία του εξαιτίας της προγραμματισμένης από πριν παρουσίας του στο Αγρίνιο. Χαρακτήρισε ωστόσο ως “δικαίωση” την ολοκλήρωση του πρώτου τμήματος του δρόμου προσθέτοντας πως “μένει το υπόλοιπο” τμήμα που δεν θα σταματήσει η Περιφέρεια να διεκδικεί την ολοκλήρωση του και την σύνδεση του δρόμου μέχρι τη Λευκάδα.\nΚλήθηκε εξάλλου να απαντήσει για το Πολυνομοσχέδιο για την Παιδεία . Ανέφερε ο κ. Κατσιφάρας ότι γνωρίζει την περιπέτεια της στην περιοχή εδώ και είκοσι χρόνια, όταν ως μέλος της ΝΕ του ΠΑΣΟΚ στην Αχαΐα διαφώνησε με την μεταφορά της Οικονομικής Σχολής από το Αγρίνιο στην Πάτρα. Σύμφωνα με τον κ.Κατσιφάρα η Γεωπονική σχολή είναι ταυτισμένη με την περιοχή ωστόσο ο ίδιος έχει ενστάσεις για σε σημεία του νέου νόμου. «Όσοι πάντως με επικρίνουν, ας μας πουν τι θέση έχουν αυτή που μιλούν για την τριτοβάθμια; Αναλυτικά να μας πουν, έχουν θέση;”, είπε σχετικά.\nΑπαντώντας και για τη στήριξη από δύο κόμματα που έχει ο ίδιος ανέφερε πως η πολιτική του διαδρομή είναι γνωστή και πως η παράταξη του είναι υπέρ της συνεργασίας μεταξύ των προοδευτικών δυνάμεων. “Είμαστε όμως ανεξάρτητοι και ακηδεμόνευτοι από το 2010 , πατάμε στα πόδια μας, δεν δώσαμε το δικαίωμα να πει κάποιος ότι δεν είχαμε κύρος και αυτοτέλεια και διεκδίκηση του έργου μας. Αυτοί που θεωρούν οτι ο Περιφερειάρχης πρέπει να είναι κομματάρχης, ας το πουν ευθέως», είπε.\nΠροηγούμενο: «Κίνηση Πολιτών για την προστασία των βουνών της Αιτωλοακαρνανίας»: Ενημερωτική δράση στο Αγρίνιο\nΕπόμενο: Καιρός: Η αφρικανική σκόνη σήμερα πάνω από την Ελλάδα\n24/04/2019 at 8:40 ΜΜ\nΟι ψηφοι που θα παρεις εδω θα ναι αναλογοι με το ποσο θυμοσουνα το Αγρίνιο\n24/04/2019 at 11:35 ΜΜ\nΓελάω ρε Κατσιφάρα. Τόσα χρόνια τίποτα δεν είδαμε. Οι μέρες σου λιγοστεύουν


Πρώτη Δημοσίευση:\tΚυριακή, 16. 02. 2020 - 21:38\n«Θα ξεκινήσουμε από τις χώρες προέλευσης και τράνζιτ - όπου η Ε.Ε. ξοδεύει πολλά χρήματα σε αναπτυξιακή βοήθεια, αλλά απέτυχε να αντιμετωπίσει τις αιτίες της μετανάστευσης. Έπειτα, χρειαζόμαστε μια δυναμική διαχείριση των εξωτερικών συνόρων μας.\nΕίναι αδιανόητο ότι αφήνουμε την προστασία των εξωτερικών συνόρων μας στα κράτη - μέλη της εμπροσθοφυλακής», είπε χαρακτηριστικά και πρόσθεσε ότι τελικά θα χρειαστεί και ένα σύστημα καταμερισμού βαρών και αλληλεγγύης. «Είναι άδικο οι χώρες στα εξωτερικά σύνορα να σηκώνουν δυσανάλογο βάρος», επανέλαβε ο κ. Σχοινάς και εξήγησε ότι η αποτυχία της προηγούμενης φοράς οφείλεται και στο γεγονός ότι επιχειρήθηκε να αντιμετωπιστούν με ειδική πλειοψηφία θέματα που άπτονται ευαίσθητων ζητημάτων εθνικής κυριαρχίας.\n«Αυτή τη φορά δεν υπάρχει η επιλογή της αποτυχίας», δήλωσε ο Μαργαρίτης Σχοινάς και ανέφερε ότι η Επιτροπή θα προχωρήσει με τις προτάσεις της μόνο εάν διαπιστώσει ότι αυτές μπορούν και να γίνουν αποδεκτές.\nΠερισσότερα σε αυτή την κατηγορία: « Πέτσας: Η αντιδημοκρατική νοοτροπία Τσίπρα αποδεικνύει ότι δεν διδάχτηκε τίποτα Πτήση-«θρίλερ» Αθήνα-Βρυξέλλες για Σταϊκούρα, Λοβέρδο και Χαρδαλιά! »\nΣχοινάς: Η ευρωπαϊκή απάντηση στον κορωνοϊό πρέπει να είναι συλλογική